text: Կէաւուր Թաղին Մէջ Կէաւուր Չէր Մնացած, Հիմա Թաղամասն Ալ Չմնաց – Armenian Independent Broadcasting of Boston Սուր գաւառին մէջ գտնուող Սուրբ Կիրակոս եկեղեցւոյ մէջ կատարուած ուսումնասիրութիւնները բացայայտեցին, որ վնասուած է եկեղեցւո ոչ այնքան դուրսի, այլ` ներսի կողմը, որը 6 ամիս ոչ ոք չէր կրնար տեսնել` բախումներու թատերաբեմին մէջ գտնուելուն պատճառով: Սակայն, միւս կողմէ, անոնք արձանագրած են, որ եկեղեցւոյ բոլոր ապակիները կոտրուած են, անիկա օգտագործուած է որպէս ռազմակայան, նստարանները պատուհաններուն յենելով` պատնէշներ ստեղծած են, մէջը վառարան սարքած են, ուր այրած են որոշ նստարաններ, իսկ եկեղեցիին մէջը` աղբանոցի վերածած: Մարդու իրաւունքներու պաշտպանները նշելով, թէ յատկապէս մեծ աւերածութեան ենթարկուած է Սուրբ Կիրակոսի այգիին մէջ գտնուող փոքր եկեղեցին, նաեւ յայտնած են. «Թալանուած է եկեղեցւոյ գրասենեակը, կողոպտուած` վաճառելու նպատակով այստեղ գտնուող գիրքերը, ինչպէս նաեւ` նուէրները: «Քահանայատուն» անուանուող ներքեւի յարկին վրայ բացուած է մեծ անցք մը, որմէ կապ հաստատուած է Սուրբ Կիրակոսի կողքին գտնուող քաղդէական եկեղեցւոյ հետ»: Անոնք յայտնելով, որ այստեղի բոլոր խանութներն ու տուները քանդուած են, առաջ նեղլիկ եղած այդ փողոցը այժմ ամբողջովին դատարկ է եւ վերածուած է բաց տարածքի մը, նաեւ շեշտած են, թէ Սուրբ Կիրակոս եկեղեցիին եւ քաղդէական եկեղեցիին պատկանած շուրջ 25 խանութները եւս գետնին հաւասարեցուցած են: Մարդու իրաւունքներու պաշտպանները յայտարարած են. «Յատկապէս Մկրտիչ Մարկոսեանի փողոցը այլեւս հարթ տարածք է, որմէ նոյնիսկ Մարտինքափըն կ՛երեւի: Կէաւուր թաղը այլեւս ամբողջովին դատարկ է եւ մեծ տարածք: Խճաքարերը հաւաքուած են, բայց Եօղուրթփազարը փողոցին մէջ տուները դեռ կանգուն են: Կէաւուր թաղին մէջ կէաւուր չէր մնացած, հիմա թաղամասն ալ չմնաց»,- «Ակօս»-ին կը գրէ Նազան Օզճանը:


source: CulturaX

text: Արագածոտնի մարզում մոտ կես տարի առաջա կատարված գողությունը բացահայտվել է: Այս մասին հայտնում են ՀՀ Ոստիկանությունից: Մարտի 21-ին անհայտ անձինք տեխնիկական միջոցների գործադրմամբ բացել էին Ուջան գյուղի մթերային խանութներից մեկի դուռը եւ գողացել վճարային սարքը: Աշտարակի ոստիկանների ձեռնարկած միջոցառումների շնորհիվ վճարային սարքը, վնասված վիճակում, հայտնաբերվել էր գյուղի դաշտամիջյան հատվածում։ Ոստիկանության Աշտարակի բաժնի, Արագածոտնի մարզային վարչության եւ Արարատի բաժնի ծառայողների համատեղ ձեռնարկած միջոցառումների արդյունքում սեպտեմբերի 24-ին՝ դեպքից կես տարի անց, հայտնաբերվել եւ Աշտարակի բաժին բերման են ենթարկվել 30 եւ 24 տարեկան երկու երիտասարդ։


text: Հրայրի հարմարավետ մեքենան - Իրավունք - Lragir.am - Հայաստանն առցանց Հրայրի հարմարավետ մեքենան Իրավունք - Երկուշաբթի, 23 Հուլիսի 2012, 17:53 Մեկ-երկու շաբաթ առաջ էր, որ Սերժ Սարգսյանի մոտ դատաիրավական թեմայով խորհրդակցությունից հետո արդարադատության նախարար Հրայր Թովմասյանը մամուլի ասուլիս հրավիրեց ու սկսեց պատկերազարդ կերպով նկարագրել, թե ինչ է սպասում Հայաստանին դատաիրավական բարեփոխումների նոր ծրագրի արդյունքում: Արդարադատության նախարարը նկարագրում էր, թե ծրագրի իրականացումից հետո ինչ հարմարավետ ավտոմեքենայի է նմանվելու Հայաստանի պետական կառավարման համակարգը: Դրանից մի քանի օր անց, Հայաստանի դատաիրավական համակարգն արձակեց Հայ ազգային կոնգրեսի մի քանի երիտասարդ ակտիվիստների դատավճիռը, որոնց մեղադրում էին ոստիկանների հանդեպ ինչ որ բան անելու համար: Դատարանը հրապարակեց բավական խիստ դատավճիռ, ավելի խիստ, քան պահանջում էր մեղադրող դատախազը: Հետաքրքիր կլիներ իմանալ, թե այդ դատավճիռը, որ կայացվում է դատաիրավական համակարգի բարեփոխումների նոր ծրագրի ավետումից հետո, գերհարմարավետ ավտոմեքենայի որ դետալն է հանդիսանում ըստ արդարադատության նախարար Հրայր Թովմասյանի: Բանն այն է, որ տարբեր քաղաքական դիրքորոշումներ ունեցող ակտիվ քաղաքացիները բավական դժգոհությամբ են ընդունել երիտասարդների դատավճիռը, համարելով այն մեղմ ասած անարդարացի, քաղաքական հետապնդում ակտիվ երիտասարդների հանդեպ, մյուսներին էլ դրանով վախեցնելու համար: Մինչդեռ, միգուցե երիտասարդների հանդեպ դատավճիռը մի կարեւոր դետալ է ապագա գերժամանակակից մեքենայի համար, ու եթե արդարադատության նախարարը բացատրի "մեքենաշինության" այդ նրբերանգները, ապա ակտիվ քաղաքացիներն ու դատապարտված երիտասարդները նույնիսկ ողջունեն դատարանի որոշումը, որը դեպի գերհարմարավետ Հայաստան տանող առաջին կարեւոր քայլերից է: Հայ ազգային կոնգրեսի երիտասարդները անկասկած մեծագույն պատրաստակամությամբ կընդունեն դատարանի որոշումը, գիտենալով, որ այդ որոշումը ներդաշնակ է ավելի լավ Հայաստան ունենալու իրենց պայքարին: Իսկ եթե լուրջ, ապա երբ երկրում քաղաքացիական ակտիվություն հանդես բերող մի քանի երիտասարդի հանդեպ կայացվում է դատական մի վճիռ, որը հարուցում է տարբեր քաղաքական կողմնորոշում ունեցող քաղաքացիների, հասարակական տարբեր քաղաքական եւ ոչ քաղաքական շրջանակների դժգոհությունը, այդ երկրի արդարադատության նախարարն առնվազն ասելու բան պետք է ունենա տվյալ դատավճռի վերաբերյալ: Առավել եւս այն նախարարը, ով կարծես թե ինքն էր խոստովանել, թե Հայաստանի քաղաքացիների ճնշող մեծամասնությունը չի վստահում դատական համակարգին: Այդ դեպքում ի՞նչ է պահանջվում արդարադատության նախարարից, հատկապես այն նախարարից, որի նշանակումը հանրային շատ շրջանակներ ընկալում էին որպես արդարադատության արդիականացմանն ուղղված դրական քայլ, նկատի ունենալով մինչ այդ ոչ կառավարական գործունեության ոլորտում նրա ձեռք բերած դրական վարկը: Այդ արդարադատության նախարարից պահանջվում է ոչ թե գերհարմարավետ ավտոմեքենաներով գայթակղել քաղաքացիներին ու լեգիտիմացնել հերթական ճառերն ու թղթի վրա մնացող ծրագրերը, այլ բաց, համարձակ, անկեղծ գնահատական տալ համակարգում տեղի ունեցողին ոչ միայն երեւութական, այլ կոնկրետ, առարկայական իմաստով՝ դեպք առ դեպք, անուն առ անուն: Եղել է կոնկրետ դատավճիռ, ունի՞ արդարադատության նախարարն ասելու բան, թե նա իր գործն է համարում պետությունը գերհարմարավետ մեքենայի տեսքով մայրուղի հանելը, այն դեպքում, երբ այդ պետության քաղաքացիները մեղմ ասած մնում են ճամփեզրին: Հայտարարություն` ուղղված ՀՀ նախագահին, ՀՀ Ազգային ժողովին եւ ՀՀ արդարադատության նախարարությանը Հայաստանում ազատազրկվածները, մասնավորաբար՝ ցմահ դատապարտյալները շարունակում են անտեսված մնալ 15:29 23/05/2013 Վազգեն Խաչիկյանը դատի ժամանակ ուսումնասիրում էր անգլերեն լեզվի քերականությունը Սոցիալական ապահովության պետական ծառայության նախկին պետ Վազգեն Խաչիկյանի եւ մյուսների գործով այսօրվա դատական նիստում վկաները շարունակեցին ներկայացնել, որ իրենց հարազատները մեկնել են արտերկիր, թոշակ չեն ստացել: 15:14 23/05/2013 Խնամակալության եւ հոգաբարձության խորհրդի անպատասխանատու գործունեության արդյունքում խեղվում են բազմաթիվ երեխաների ճակատագրեր. Օմբուդսմեն Խնամակալության եւ հոգաբարձության մարմինը պարտավոր է անցկացնել երեխայի եւ այն անձի կյանքի հետազոտություն, ով հավակնում է նրա դաստիարակությանը: 12:03 23/05/2013 Վ. Շահինյան. Լիազորությունները չարաշահող պաշտոնատար անձինք կհայտնվեն ՀՔԾ տեսադաշտում «ՓԱՍՏԻՆՖՈ» գործակալության հարցերին է պատասխանում ՀՀ հատուկ քննչական ծառայության պետ Վահրամ Շահինյանը 18:14 22/05/2013 Զարուհի Փոստանջյանը հարց ուղղեց կառավարությանը, թե Փակ շուկայի ապօրինի շինարարության հարցով ինչո՞ւ քրեական գործ չի հարուցվում: Մայիսի 24-ին Սյունիքի մարզի ընդհանուր իրավասության դատարանում (նստավայրը` Ստեփանակերտ) կսկսվի զինծառայող Հայկ Կալեյանի մահվան գործով դատավարությունը: Զինված ուժերի օգտագործումը բողոքի ակցիայի մասնակիցների նկատմամբ հանցագործություն է ՀՔԱ Վանաձորի գրասենյակը արձանագրում է, որ 15:55 22/05/2013 Բարձր աշխատավարձը օրենքը հարգելու երաշխիք չէ Հանձնաժողովը մինչ օրս չի իրականացրել իր մեկ այլ ոչ պակաս կարեւոր գործառույթ եւս` չի հրապարակել իր կայացրած գոնե այս երկու որոշումները, ինչպես պահանջում է օրենքը: 15:23 22/05/2013 ՀՔԱ Վանաձորի գրասենյակի հայտարարությունը զինծառայողի առողջական վիճակի վերաբերյալ Շարունակվում է առողջական խնդիրներով ՀՀ տարբեր բնակավայրերից զինծառայողների հետ կապված ահազանգերը ծնողների կողմից:


Լրատվություն Մամլո հաղորդագրություններ Նախագահն ընդունել է «Հայաստանի գիտատեխնիկական հիմնադրամ» ծրագրի ներկայացուցիչներին 31.05.2017 - 1000x666px - 405 Կբ - 1000x682px - 467 Կբ - 1000x706px - 405 Կբ - 1000x679px - 446 Կբ - 1000x698px - 432 Կբ - 1000x662px - 465 Կբ - 1000x699px - 514 Կբ Նախագահ Սերժ Սարգսյանն այսօր ընդունել է Հայաստանի գիտատեխնիկական հիմնադրամի (FAST) ներկայացուցիչներին, այդ թվում՝ հիմնադիրների եւ նրանց կողմից ձեւավորված հոգաբարձուների խորհրդի անդամների, խորհրդատվական խորհրդի ներկայացուցիչների եւ հիմնադրամի գործադիր տնօրենին: Հիմնադրամի գործադիր տնօրեն, նորարարական էկոհամակարգերի ճարտարապետ Արմեն Օրուջյանը ներկայացրել է Հայաստանի գիտատեխնիկական հիմնադրամի ձեւավորման ընթացքը, հոգաբարձուների խորհրդի եւ խորհրդատվական խորհրդի անդամներին, որոնց մեջ են առաջատար հայ գիտնականներ, ինժեներներ, ձեռներեցներ ամբողջ աշխարհից, ինչպես նաեւ հիմնադրամի գործունեության նպատակներն ու դրանց հասնելուն միտված ծրագրերը: Խոսելով հիմնադրամի նպատակների մասին՝ գործադիր տնօրենը նշել է, որ այն կոչված է կենտրոնացնելու, համակարգելու եւ խթանելու աշխարհի հայ գիտնականների, ինժեներների եւ ձեռներեցների գործունեությունը՝ միտված Հայաստանում տեխնոլոգիական նորարարությունների համար ներդաշնակ միջավայր ստեղծելուն եւ զարգացնելուն, հայաստանյան ու միջազգային գիտական հանրույթների գիտական, տեխնոլոգիական եւ ֆինանսական հնարավորությունները մոբիլիզացնելուն: Խորհրդակցության մասնակիցները մտքեր են փոխանակել Հայաստանի գիտատեխնիկական հիմնադրամի գործունեության արդյունավետ կազմակերպմանը վերաբերող հարցերի շուրջ եւ քննարկել նախատեսված նպատակների իրագործման համար անհրաժեշտ պայմանները, մեխանիզմներն ու հնարավորությունները, լսել այդ առումով Հանրապետության Նախագահի դիտարկումները եւ առաջարկությունները: Ընդգծելով, որ հիմնադրամն այլեւս իրողություն է, Հանրապետության Նախագահը նշել է, թե ուրախ է, որ հնարավոր դարձավ վաղուց խմորվող այս լավ գաղափարն առաջ մղել՝ ձեւավորել խորհուրդ, գտնել համապատասխան փորձ ունեցող եւ ներուժ միավորելու կարողությամբ օժտված գործադիր տնօրեն: Նախագահը հաջողություններ է մաղթել հիմնադրամին եւ պատրաստակամություն հայտնել աջակցելու Հայաստանի զարգացման ընդհանուր տեսլականի մաս կազմող այս գաղափարի իրագործմանը:


Լրատվություն Մամլո հաղորդագրություններ Նախագահը Արարատի մարզում ներկա է գտնվել Վեդու ջրամբարի հիմնարկեքի արարողությանը 28.03.2017 - 3696x2456px - 4 Մբ - 3696x2456px - 5 Մբ - 3696x2456px - 4 Մբ - 3696x2456px - 5 Մբ - 3696x2456px - 5 Մբ - 3696x2456px - 5 Մբ - 3696x2456px - 4 Մբ - 3696x2456px - 4 Մբ - 3696x2456px - 4 Մբ - 3696x2456px - 3 Մբ - 3696x2456px - 4 Մբ - 3696x2456px - 4 Մբ Աշխատանքային այցով Արարատի մարզ մեկնած Նախագահ Սերժ Սարգսյանն այսօր մասնակցել է Վեդու ջրամբարի հիմնարկեքի արարողությանը, որին ներկա են եղել նաեւ փոխվարչապետ, միջազգային տնտեսական ինտեգրման եւ բարեփոխումների նախարարը, Արարատի մարզպետը, Ջրային տնտեսության պետական կոմիտեի նախագահը, ՀՀ-ում Ֆրանսիայի եւ Իրանի հանրապետությունների դիվանագիտական ներկայացուցիչները, «Ֆրանսիական զարգացման գործակալության» Հարավային Կովկասի գրասենյակի ղեկավարը, պաշտոնատար այլ անձինք: Հանրապետության Նախագահը ջրամբարի կառուցման շինհրապարակում ծանոթացել է շինարարական նախագծերին, զրուցել ծրագրի պատասխանատուների եւ շինարարների հետ: Նրանց հավաստմամբ, Վեդու ջրամբարի կառուցման նախագիծը պատրաստվել է ժամանակակից գիտական փորձի կիրառմամբ, ինչը երաշխավորում է հիդրոտեխնիկական կառույցի բարձր արդյունավետությունն ու անվտանգությունը: Ջրամբարի կառուցումը կարեւոր քայլ է գալիք տասնամյակներում Արարատյան դաշտի շուրջ 7500 հեկտար հողատարածքների հուսալի ոռոգումը եւ գյուղատնտեսության զարգացումն ապահովելու, ինչպես նաեւ Սեւանա լճի էկոլոգիական հավասարակշռության վերականգնմանն աջակցելու համար: Ջրամբարի նախագիծը պատրաստվել է ֆրանսիական «ARTELIA EAU & ENVIRONMENT» եւ բելգիական «SHER Ingenieurs-Conseils» ընկերությունների կողմից՝ «ՋՐՏՈՒՔ» ՍՊԸ-ի հետ համատեղ: Շինարարությունն իրականացվում է հայկական «Սահակյանշին» եւ իրանական «Պեգա Քընսթրաքշն» կոնսորցիումի կողմից: Պատասխանատուները հույս են հայտնել, որ անկախ Հայաստանի պատմության մեջ զրոյական մակարդակից կառուցվող առաջին ջրամբարի շինարարությունը մեկնարկի նոր կետ կդառնա ոլորտի զարգացման համար եւ վստահեցրել են, որ այսօրվա ձեռնարկի արդյունքները ընդամենը 3-4 տարի հետո շոշափելի կդառնան Արարատի մարզի ավելի քան 50 հազար գյուղացիական տնտեսությունների համար: Մասնագետները Հանրապետության Նախագահին զեկուցել են, որ Վեդու ջրամբարի ընդհանուր ծավալը կազմելու է 29,4 մլն խորանարդ մետր, իսկ ջրատվությունը՝ 32,3 մլն խորանարդ մետր: Ջրամբարը կլցվի Վեդի եւ Խոսրով գետերի հեղեղային (ազատ) հոսքերով՝ ոռոգման շրջանից դուրս: Վեդու ջրամբարի համար նախատեսվում է կառուցել երկու պատվար, թասի մակերեսը 120 հեկտար է: Ջրամբարի եւ ոռոգման համակարգի կառուցման 90 մլն եվրո արժողությամբ ծրագիրն իրականացվում է Զարգացման ֆրանսիական գործակալության վարկային միջոցներով եւ ՀՀ կառավարության համաֆինանսավորմամբ: Վեդու ջրամբարի պատվարի եւ օժանդակ կառուցվածքների կառուցման աշխատանքները մեկնարկել են 2017 թվականի մարտին եւ նախատեսված են ավարտել 2021 թվականի մարտին: Հանրապետության Նախագահին զեկուցել են նաեւ, որ ծրագրի իրականացման չորս տարիների ընթացքում կստեղծվի շուրջ 250 նոր աշխատատեղ՝ ամսական 220-250 հազար դրամ միջին աշխատավարձով:


23:05 ՆԱՏՕ-ն ստիպված կլինի փոխզիջումների փնտրել Թուրքիայի հետ. ՌԴ ԱԳՆ 22:56 ՌԴ-ից հեռացած ՏՏ մասնագետների 85 տոկոսը վերադարձել են. Միշուստին 22:47 Բրյուսելում հունիսի 15-16-ը տեղի կունենա ՆԱՏՕ-ի պաշտպանության նախարարների հանդիպումը 22:24 «Դիմադրություն» շարժման երկու անդամների ուժային կառույցներն առեւանգել են. Արծվիկ Մինասյան 22:21 ՔՊ-ական պատգամավորների ամբիցիաները վե՞ր են Փաշինյանի որոշումներից 22:13 Փոխել Ավետիք Չալաբյանի խափանման միջոցը եւ ազատ արձակել նրան. Արցախի ԱԺ պատգամավորներ 22:07 Դերասան Հարություն Մովսիսյանը հերքում է. ընդդիմության երթը պատշգամբից ողջունող տղամարդն ինքը չէ. Armtimes.com 21:58 Ողջ Հայաստանն է միացել այս պայքարին. Իշխան Սաղաթելյան 21:55 Իրանը երկու հունական լցանավ է կալանավորել 21:48 ԵԱ. Նարեկ Մանասյանն ապահովեց Հայաստանի 4-րդ մեդալը Այս թեմայով Կառավարության հերթական նիստը ՈՒՂԻՂ. «Դիմադրություն» շարժման մասնակիցները գնում են ԲԴԽ՝ աջակցելու զոհվածների հարազատների պահանջին Ազգային ժողովը շարունակում է նիստի աշխատանքները. ՈՒՂԻՂ Դեսպան Հովհաննիսյանը «Japan Airlines»-ի ներկայացուցիչների հետ քննարկել է ՀՀ ուղիղ թռիչքների իրականացման հեռանկարները Զոհված զինծառայողների ծնողները պահանջում են քրգործ հարուցել Փաշինյանի դեմ (տեսանյութ) «Դիմադրության» շարժման անհնազանդության ակցիաները Երեւանում. ՈՒՂԻՂ Հայաստանի առջեւ կանգնած մարտահրավերները եւ լուծումները թեմայով քննարկում Ֆրանսիայի հրապարակում (տեսանյութ) ՈՒՂԻՂ. «Դիմադրություն» շարժման հավաքը Դատարանը քննում է Արթուր Գալեյանին կալանավորելու միջնորդությունը. բակում զոհվածների ծնողներն են (ուղիղ) Զոհվածների հարազատները ՔԿ զինվորական վարչության բակում են. նրանք փակել են Բաբայան փողոցը. ՈՒՂԻՂ ՆԱՏՕ-ն ստիպված կլինի փոխզիջումների փնտրել Թուրքիայի հետ. ՌԴ ԱԳՆ ՌԴ-ից հեռացած ՏՏ մասնագետների 85 տոկոսը վերադարձել են. Միշուստին Ադրբեջանցի զինծառայող է մահացել Բրյուսելում հունիսի 15-16-ը տեղի կունենա ՆԱՏՕ-ի պաշտպանության նախարարների հանդիպումը Մարտայի սպորտային լուքը (լուսանկար) Ելենա Վաենգան 45 տարեկանում կրկին հղի՞ է «Դիմադրություն» շարժման երկու անդամների ուժային կառույցներն առեւանգել են. Արծվիկ Մինասյան ՔՊ-ական պատգամավորների ամբիցիաները վե՞ր են Փաշինյանի որոշումներից Հայտնի է, թե ինչու է Բրիթնի Սփիրսի հայրը թաքնվում երգչուհու փաստաբաններից Փոխել Ավետիք Չալաբյանի խափանման միջոցը եւ ազատ արձակել նրան. Արցախի ԱԺ պատգամավորներ Դերասան Հարություն Մովսիսյանը հերքում է. ընդդիմության երթը պատշգամբից ողջունող տղամարդն ինքը չէ. Armtimes.com Ողջ Հայաստանն է միացել այս պայքարին. Իշխան Սաղաթելյան Իրանը երկու հունական լցանավ է կալանավորել ԵԱ. Նարեկ Մանասյանն ապահովեց Հայաստանի 4-րդ մեդալը ԱԱԾ նախկին տնօրեն Միքայել Համբարձումյանը Lexus-ով բախվել է Toyota-ին Ի՞նչ իրադրություն է Բելառուսում Արցախի ԱԺ նախագահն իր աջակցությունն է հայտնել Ավետիք Չալաբյանին Տղամարդկանց սեռական օրգանի մասին 9 առասպել, որոնց պետք է դադարել հավատալ Արցախի նախագահն իր աջակցությունն է հայտնել Ավետիք Չալաբյանին Նոր մանրամասներ` Մհեր Գրիգորյանի եւ Շահին Մուստաֆաեւի առաջին հանդիպումից. «Հրապարակ» Հրաչյա Սարգսյանը հանցավոր անգործությո՞ւն է դրսեւորում «թալանի» դեմ պայքարում ԵԱ. Ռաֆայել Հովհաննիսյանն ապահովեց Հայաստանի երրորդ մեդալը Գուֆի կինը ծննդաբերությունից հետո կիսվել է լուսանկարներով Վահագն Խաչատուրյանը 4 երկրներում դեսպան է նշանակել Երեք տղամարդ Քեւին Սփեյսիին մեղադրել է ոտնձգությունների համար «Անկոշիկ կոշկակարները». Փաշինյանի «պրոֆեսիոնալ» կադրերը բարձրագույն կրթություն չունե՞ն Կարիերան ավարտված է. Շակիրային սպառնում է ազատազրկում Վաշինգտոնի, Բրյուսելի եւ Կիեւի միջեւ տարաձայնություններ են ծագել Ականջ ունեցողը կլսի՝ հատկապես նրանք, որոնք հավատում են թշնամու հետ ինչ-որ «խաղաղության փաստաթղթի». Վարդան Ոսկանյան Անհայտ ուղղությամբ առեւանգել են Ալեքսան Ասատրյանին. պատգամավոր ԵԱ. Գուրգեն Մադոյանը եւս լքեց պայքարը Նշվել է հարբուխի բուժման հիմնական կանոնները Խախտում են Ալեքսան Ասատրյանի՝ իրավաբանական օգնություն ստանալու իրավունքը, հրավիրում եմ ՄԻՊ ուշադրությունը. փաստաբան Ոսկեպարում քաղաքացիներն անհնազանդության ակցիա են իրականացրել (տեսանյութ) Plus-size մոդել Էշլի Գրեմը ծննդաբերությունից հետո վերադարձել է պոդիում Հայաստանն ու Չինաստանը կհամագործակցեն արբանյակային պատկերների կիրառման ոլորտում Արթուր Բազեյանը հաղթեց թուրք մրցակցին եւ ապահովեց Հայաստանի երկրորդ մեդալը Ադրբեջանի կողմից եկող ճնշումն ու տարածքային նոր նկրտումները գնալով ավելի են ուժեղանալու. Հայրապետյան Բացահայտվել է Ուկրաինայում կողոպուտ իրականացած ռուս զինվորի ինքնությունը G7 երկրները պարտավորվել են աշխատել աղտոտող էներգիայի աստիճանական վերացման ուղղությամբ Ազգայնական Մաքսիմ Մարցինկեեւիչի դին կարող է արտաշիրիմվել Էվա Խաչատրյանը ցուցադրել է, թե ինչպես է լոգանք ընդունում (լուսանկար) Արայիկ Հարությունյանը Գորիսում հանդիպել է Փարիզի քաղաքապետի հետ Շվեդիան եւ Ֆինլանդիան առաջընթաց չեն գրանցել Թուրքիայի հետ ՆԱՏՕ-ի բանակցություններում. Reuters Վոլոչկովան անդրադարձել է ադրբեջանցի տաքսիստի հետ իր սիրավեպի մասին լուրերին Պուտինը շոշափելի առաջընթաց է գրանցում Ուկրաինայում. Բորիս Ջոնսոն «Լեռնային Ղարաբաղ բառ չկա, եւ բրյուսելյան վերջին հանդիպումը եւս մեկ անգամ ապացուցեց դա». Ալիեւ Հիասթափված եմ միջազգային հանրության արձագանքից.Արցախի թեմի առաջնորդը Եկեղեցիների համաշխարհային խորհրդին պատվիրակությանը Իսրայելը վախենում է, որ Իրանը կարող է հարձակվել Ադրբեջանում եւ Թուրքիայում գտնվող իր քաղաքացիների վրա ԵԱՏՄ անդամ պետությունները պետք է համակարգված գործեն՝ սննդամթերքի դեֆիցիտ թույլ չտալու համար. Լուկաշենկո


source: wikipedia

text: Հունիսի 22, տարվա 173-րդ (նահանջ տարիներին՝ 174-րդ) օրն է։ Տարվա ավարտին մնում է 192 օր։ Դեպքեր մ.թ.ա. 168 - Հռոմեական զորքերը ջախջախեցին Մակեդոնական զորքերին։ 431 - Թեոդոսիոս Բ Փոքր կայսրի հրամանով Եփեսոս քաղաքում գումարվել է Եփեսոսի Գ տիեզերական ժողովը։ 1661 - Անգլիայի թագավոր Չարլզ II-ը թույլատրեց կանանց թատրոնի դերեր խաղալ։ 1812 - Նապոլեոնը ներխուժեց Ռուսաստան։ 1838 - Բացվեց Շուշիի թեմական հոգեւոր դպրոցը։ 1941 - Գերմանիան, Իտալիան, Ռումինիան պատերազմ հայտարարեցին Խորհրդային Միությանը։ 1978 - Հայտնաբերվեց Պլուտոնի ամենամեծ արբանյակը՝ Քարոնը։ 1981 - Մարկ Դավիդ Չափմանն իրեն մեղավոր ճանաչեց Ջոն Լենոնի սպանության համար։ 1941-Հիտլերյան Գերմանիան հարձակվեց ԽՍՀՄ-ի վրա եւ սկսվեց ԽՍՀՄ ժողովուրդների Հայրենական մեծ պատերազմը Ծնունդներ 1805 - Ջուզեպպե Մացցինի, իտալացի քաղաքական գործիչ, գրող եւ փիլիսոփա, Իտալիայի ազգային-ազատագրական շարժման առաջնորդներից։ 1856 - Հենրի Ռայդեր Հագարդ, անգլիացի գրող, բազմաթիվ արկածային եւ պատմական վեպերի հեղինակ։ 1897 - Պյատրաս Կուբերտավիչյուս, լիտվացի խորհրդային դերասան եւ ռեժիսոր։ 1931 - Արտաշես Հովսեփյան, հայ քանդակագործ։ 1934 - Գառնիկ Անանյան, հայ գրականագետ, հրապարակախոս։ 1947 - Նատալյա Վառլեյ, ռուս դերասանուհի («Կովկասի գերուհին»)։ 1948 - Վարուժան Վարդանյան, նկարիչ։ 1949 - Մերիլ Սթրիփ, կինոյի, թատրոնի ամերիկյան դերասանուհի։ Մահեր 1928 - Ալբերտ Արիստակեսյան, հայ գրականագետ։ 1969 - Ջուդի Գառլենդ, ամերիկացի դերասանուհի եւ երգչուհի։ 2001 - Լուիս Կարնիգլիա, արգենտինացի ֆուտբոլիստ, հարձակվող 2019 - Ստեփան Շաքարյան, կոմպոզիտոր, դաշնակահար, Հայաստանի արվեստի վաստակավոր գործիչ, Հայաստանի ժողովրդական արտիստ (2017 թ.)։ Տոներ


Թավշյա հեղափոխությունը թակում է Արցախի դուռը - 4News.am Թավշյա հեղափոխությունը թակում է Արցախի դուռը Հայաստանի նմանությամբ, Արցախի Հանրապետությունում եւս Սահմանադրություն փոխեցին, եւ նպատակը դարձյալ նույնն էր, ապահովել գործող նախագահի իշխանության հավերժականացումը: Արցախի նախագահի պաշտոնում Բակո Սահակյանի պաշտոնավարման ժամկետը լրանում էր 2017թ.: Չնայած 2016թ. Ապրիլյան պատերազմին, Սահակյանը կազմակերպեց սահմանադրական փոփոխություններ, որոնց հեղինակը դարձյալ տխրահռչակ Հրայր Թովմասյանն էր: Միայն թե, եթե նա Երեւանում բոլորին համոզում էր, թե չկա աշխարհում ավելի կատարյալ կառավարման համակարգ, քան խորհրդարանականը, ապա Ստեփանակերտում ճիշտ նույն համոզվածությամբ պնդում էր, որ կիսանախագահական համակարգից պետք է անցում կատարել կառավարման նախագահական համակարգի: Ինչու Արցախում չկրկնօրինակեցին Հայաստանի կառավարման համակարգը: Այն ենթադրությունը, թե պատերազմող երկրի համար նախագահական համակարգն ավելի կատարյալ է, կամ որ Արցախը Հայաստանի նման միջազգային հանրության ուշադրության կենտրոնում չէ, որ քննադատության ենթարկվի երրորդ ժամկետի համար, պրիմիտիվ են: Ուղղակի ի տարբերություն Հայաստանի, որտեղ նախագահ Սերժ Սարգսյանը կառավարող ՀՀԿ նախագահն էր, Բակո Սահակյանը անկուսակցական է, եւ խորհրդարանական համակարգի դեպքում նա չէր կարող խորհրդարանական մեծամասնություն ձեւավորել: Հիմա Երեւանում բոլորովին այլ իրավիճակ է, ու չկա Սերժ Սարգսյանը, ով իբրեւ թե պարտադրում էր Բակո Սահակյանին մնալ իշխանության ղեկին, իր կամքին հակառակ ստիպում էր խախտել ժողովրդավարության նորմերը: Արցախին պետք է սեփական Նիկոլ Փաշինյանը, որը պետք է հայտարարի, որ եկել է նաեւ Արցախի ժողովրդավարացման ժամանակը: Որովհետեւ, եթե ճիշտ է այն պնդումը, որ Հայաստանում ժողովրդավարական իշխանության գոյությունը ամրապնդում է մեր դիրքերը բանակցային սեղանի շուրջ, ուրեմն երիցս ճիշտ է այն պնդումը, որ իշխանության ժողովրդավարացում պետք է տեղի ունենա նաեւ Արցախում: Բակո Սահակյանը, անշուշտ, հասկանում է Նիկոլ Փաշինյանից եկող վտանգը, եւ ամեն ինչ արեց, որ նրա արցախյան այցը լինի հնարավորինս կարճատեւ, եւ նա հնարավորություն չունենա շփվել լայն լսարանի հետ, որովհետեւ վտանգ կա, որ հեղափոխության վարակը կտարածվի նաեւ Արցախում: Կատեգորիա: Արցախ Հայաստան Վերլուծական Տարածաշրջան ← Դաժան սպանություն Ադրբեջանի ստուգողական կրակոցը. 1in.am →


17:01, 11 հունվարի Փոփ երգչուհի Շերը վաճառում է Բեւերլի Հիլզում գտնվող առաձնատունը։ Միայն թե գործարքը չի խոստանում շահավետ լինել։ Գինը, որով վաճառվում է շքեղ առանձնատունը, 70 հազար դոլարով ցածր է արժեքից, որով Շերն այն ձեռք է բերել։ 72-ամյա Շերը վաճառում է առանձնատունը, որը կառուցվել է 1957թ.-ին Բեւերլի Հիլզ-ի ամենացանկալի թաղամասում՝ 90210 ինդեքսով։ Այս մասին հայտնում է The Daily Mail-ը։ Շերն անշարժ գույքը ձեռք է բերել հոլիվուդյան հայտնի դերասան Էդ Օ՛Նիլից։ 2013թ.-ին Շերը դրա համար վճարել է 2,145 000 մլն դոլար։ Այն ձեռք բերելուց հետո երգչուհին շատ միջոցներ է ծախսել առանձնատան ինտերյերն ու էքստերյերը թարմացնելու համար։ Բայց դա չի օգնել բարձրացնել առանձնատան գինը. անգլիական ոճով թարմացված բնակարանը վաճառվում է 2,075 000 մլն դոլարով։ Լուսանկարները՝ Daily Mail, MLS Հանուն երիտասարդ կնոջ Ալեքսանդր Ցեկալոն նիհարել է 10 կիլոգրամ Սերը հրաշքներ է գործում... Կարճ, ծաղկավոր զգեստները ոչ ոք չի «չեղարկել». Էմիլի Ռատակովսկին «վերակենդանացրել է» թրենդը Ամառը՝ մեծ քաղաքում...


source: fineweb

text: «ԱԼՌՈՍԱ»-ն հեռանկարային է համարում հայկական ակնագործական ձեռնարկությունների հետ համագործակցությունը 18:49 21 Դեկտեմբերի 2007 ԵՐԵՎԱՆ, 21 դեկտեմբերի./Նովոստի-Արմենիա/. Ռուսական ալմաստ արտահանող «ԱԼՌՈՍԱ» ընկերությունը հեռանկարային է համարում հայկական ակնագործական ձեռնարկությունների հետ համագործակցությունը, ուրաբթ ՀՀ վարչապետ Սերժ Սարգսյանի հետ հանդիպմանը հայտարարել է «ԱԼՌՈՍԱ»-յի նախագահ Սերգեյ Վիբորնովը։ Ինչպես «Նովոստի-Արմենիային» տեղեկացրեցին ՀՀ կառավարության աշխատակազմի տեղեկատվության եւ հասարակայնության հետ կապերի վարչությունից, Վիբորնովը նշել է, որ «ԱԼՌՈՍԱ»-ն արդեն հստակ պատկերացում ունի այս ոլորտում գործող հայկական ձեռնարկությունների մասին եւ փոխգործակցության լավ հեռանկարներ է տեսնում։ Ռուսական ընկերության նախագահը տեղեկացրել է, որ «ԱԼՌՈՍԱ»-ԲԲԸ-ի փորձագետներից եւ ոլորտի ռուսական առաջատար ոսկերչական ընկերությունների ներկայացուցիչներից բաղկացած աշխատանքային խումբն այս ընթացքում համապատասխան պայմանագրերի նախապատրաստման եւ ստորագրման նպատակով, արդեն իսկ ուսումնասիրել է հայկական ադամանդագործական ձեռնարկությունների հնարավորությունները, այդ թվում` տեխնոլոգիական զինվածությունը, թողարկված արտադրանքի որակական ցուցանիշները եւ այլն: Վիբորնովը ՀՀ վարչապետին ներկայացրել է աշխատանքների ընթացքը` ակնագործության եւ ոսկեգործության բնագավառում հայ-ռուսական համագործակցության վերահաստատման նպատակով այս տարվա օգոստոսին ՀՀ կառավարության հետ «ԱԼՌՈՍԱ»-ի համագործակցության պայմանագրի կնքումից հետո: Պայմանագրով նախատեսված է վերոնշյալ ընկերության կողմից վերամշակման նպատակով հումքի մատակարարում հայկական ընկերություններին` դրանք այնուհետ «ԱԼՌՈՍԱ»-ի հանձնարարությամբ ռուսական կամ հայկական ոսկերչական ընկերություններին վաճառելու համար: 2007թ. օգոստոսի 6-ին Երեւանում ստորագրվել է պայմանագիր Հայաստանի կառավարության եւ Ռուսաստանի «Ալռոսա» ալմաստ արտահանող ընկերության միջեւ ադամանդամշակման եւ ակնագործության ոլորտներում համագործակցելու վերաբերյալ։ Համաձայնագրով նախատեսվում է Հայաստան ներմուծել ռուսական ալմաստի հումք՝ մշակման եւ արտահանման նպատակով։ Ըստ համաձայնագրի հայկական ձեռնարկությունները մշակելու են 0,30-ից 1,5 կարատ ալմաստի հումքը, որոնք տնտեսապես նպատակահարմար չէ մշակել Ռուսաստանում։ --0—


text: Յոհան Վոլֆգանգ ֆոն Գյոթե Յոհան Վոլֆգանգ ֆոն Գյոթե[12] (գերմ.՝ Johann Wolfgang von Goethe, օգոստոսի 28, 1749[1][2][3][4][5][5][6][7], Ֆրանկֆուրտ, Սրբազան Հռոմեական կայսրություն[1] - մարտի 22, 1832[1][2][4][5][5][6][7], Վայմար, Սաքսեն-Վեյմար-Էյզենախ[1]) գերմանացի մեծ քնարերգու, մտածող եւ պետական այր։ Բովանդակություն Կենսագրություն[խմբագրել | խմբագրել կոդը] Ծնվել է Մայնի Ֆրանկֆուրտում, հարուստ բուրժուական ընտանիքում։ Նրա պապը եղել է քաղաքագլուխ, հայրը՝ կայսերական բարձր պաշտոնյա, որն ուներ իրավաբանական դոկտորի աստիճան, հետաքրքրվում էր արվեստով, ժամանակի առաջավոր գաղափարներով։ Պատանի Յոհաննի կրթության ու դաստիարակության գործը անձամբ հոգացել է հայրը, հրավիրել է տեղի առաջավոր, գիտուն մանկավարժների։ Գյոթեն օժտված էր արտակարգ ընդունակություններով. արդեն պատանի հասակում հիանալի գիտեր մի քանի լեզուներ (փիլիսոփայություն, գրականության պատմություն), լրջորեն զբաղվում էր բնագիտության ուսումնասիրությամբ։ Վոլֆգանգ Գյոթեն սովորել է Լայպցիգի եւ Ստրասբուրգի համալսարաններում։ Ստեղծագործել է վաղ տարիքից։ Գրել է բանաստեղծություններ, դրամաներ, վեպեր։ Նրա քնարերգությունը կենսասեր է՝ համակված հուզականությամբ ու անմիջականությամբ։ 25-ամյա Գյոթեն հռչակվել է «Երիտասարդ Վերթերի տառապանքները» (1774 թ.) վեպով, որը գրված է նամականու ձեւով։ Վեպի գլխավոր հերոսը՝ Վերթերը, որոնում է իր ընտանեկան երջանկությունը, սակայն, դժբախտ սիրուց հուսախաբ, ինքնասպան է լինում։ 1775 թ-ին Գյոթեն հաստատվել է Վայմար քաղաքում։ Այստեղ գրել է «Իփիգենիան Տավրիսում», «Տորկվատո Տասսո», «Էգմոնտ» դրամաները, որտեղ արտացոլված են բարոյափիլիսոփայական խնդիրներ։ «Վիլհելմ Մայստեր» երկհատոր («Ուսման տարիներ» եւ «Թափառումի տարիներ») փիլիսոփայական վեպում, հեղինակի կարծիքով, մարդկության զարգացման ճանապարհը ստեղծարար գործունեությունն է եւ մարդու՝ կատարելության ձգտումը։ Գյոթեն ստեղծագործել է նաեւ մանուկների համար։ «Ռայնեկե աղվեսը» (1793 թ.) պոեմը մանուկներին հրապուրում է խորամանկ Ռայնեկեի զվարճալի արարքներով, իսկ մեծերին՝ ավատական միապետության երգիծական պատկերներով։ Գյոթեի ստեղծագործության մեջ առանձնահատուկ տեղ ունի գերմանական պոեզիայի գլուխգործոց համարվող «Ֆաուստ» (մաս 1, 1808 թ., մաս 2, 1823–31 թթ.) ողբերգությունը, որի վրա նա աշխատել է ավելի քան 60 տարի։ Մարդիկ անհիշելի ժամանակներից երազում էին այն մարդու մասին, ով կկարողանար հասկանալ եւ իրեն ենթարկել բնության գաղտնիքները։ XVI դարի 1-ին կեսին Գերմանիայում տարածված էր թափառաշրջիկ բժիշկ ու գրբաց դոկտոր Ֆաուստի մասին լեգենդը։ Գյոթեին նույնպես հետաքրքրել է Ֆաուստի կերպարը, որին էլ նա դարձրել է իր ողբերգության գլխավոր հերոսը։ Ֆաուստն իր կյանքը նվիրում է գիտությանը, փորձում գործունեության շատ ոլորտներ եւ, անցնելով կյանքի բոլոր վայելքների միջով, զառամյալ տարիքում հանգում է այն իմաստնությանը, որ մարդու միակ երջանկությունը ազատության համար պայքարելու ձգտումն է, նպատակը՝ ստեղծարար աշխատանքը։ Ֆաուստը գտնում է այդ ճշմարտությունը, որի համար այնքան երկար տառապել է. Այնժամ կասեմ ակնթարթին. Գյոթեի լավագույն գործերից են նաեւ «Հռոմեական էլեգիաներ» (1790 թ.), «Հերման եւ Դորոթեա» (1797 թ.), «Արեւմտաարեւելյան դիվան» (1814–19 թթ.) եւ այլ երկեր։ Գյոթեի կազմաբանական հետազոտություններից հայտնի է «Փորձ բույսի ձեւափոխության վերաբերյալ» (1790 թ.) աշխատությունը։ Գյոթեն գրել է մոտ 1600 բանաստեղծություն։ Դեռեւս 1830 թ-ին՝ հեղինակի կենդանության օրոք, նրա բանաստեղծություններից առաջինը հայերեն թարգմանել է Խաչատուր Աբովյանը։ «Վարդը» բանաստեղծությունը թարգմանել է Հովհաննես Թումանյանը, որի համար գեղեցիկ երաժշտություն է գրել Ռոմանոս Մելիքյանը։ Կրթություն[խմբագրել | խմբագրել կոդը] 1765 թվականին տասնվեցամյա Գյոթեն մտնում է Լայպցիգի համալսարան, որտեղ նա հոր ցանկությամբ եւ հակառակ իր նախընտրության՝ ուսումնասիրում է իրավաբանություն։ Սակայն Գյոթեն շատ ավելի ոգեւորությամբ հաճախում էր պոեզիայի դասընթացների։ Հետագայում, 1970 թվականին, նա անանուն անվան ներքո տպագրության է հանձնում իր առաջին բանաստեղծությունների շարքը։ Հայրենի քաղաքի քաղքենիական մթնոլորտից, միապաղաղ ու ավանդական բարքերից հետո Լայպցիգն իր մեծ թափով, միջազգային կապերով երիտասարդ Գյոթեի համար մի նոր միջավայր էր, որտեղ նրա կենսական փորձը հարստանում է նոր տպավորություններով։ Հիվանդության պատճառով նա ստիպված է լինում թողնել համալսարանը եւ վերադառնալ հայրենի քաղաք, որտեղ նա մնում է երկու տարի։ Գրական ազդեցություն[խմբագրել | խմբագրել կոդը] Ինչպես ամեն մի մեծ գրող, Գյոթեն եւս ոգեւորվել է գրական որոշակի ավանդություններից, ունեցել է իր ուսուցիչները։ Դրանց մեջ առաջին տեղը գրավում է Գոթհոլդ Էֆրաիմ Լեսինգը (1729-1781)։ Երկրորդ խոշոր գրողը, որը վճռական դեր է խաղացել Գյոթեի հայացքների ու ճաշակի ձեւավորման պրոցեսում, Հերդերն է։ Վերջինս, ելնելով ռուսոյական ուսմունքից, գտնում էր, որ միայն ժողովրդական պոեզիային է հատուկ իսկական բնականությունը, արհեստականից զերծ անմիջականությունը եւ ազատությունը, քանզի պոեզիան ժողովրդի ոգու, նրա հավատալիքների ու ավանդությունների, նրա զգացմունքների ու բնավորության մարմնացումն է։ Գյոթեն հայերեն[13][խմբագրել | խմբագրել կոդը] Առաջին անգամ Գյոթեին հայերեն է թարգմանել Խաչատուր Աբովյանը։ Եվրոպական գրականության խոշորագույն տեսաբան, դանիացի գրականագետ Գեորգ Բրանդեսը, որին հայերս պարտական ենք 1894-96-ին Օսմանյան Թուրքիայում իրագործված հայկական կոտորածները հրապարակավ դատապրատելու, ինչպես եւ հայ գրականության հին ու նոր մեծերի՝ Եղիշեի, Մովսես Խորենացու, Ա. Լաստիվերցու, Մխիթար Սեբաստացու, Մ. Նալբանդյանի, Գ. Սունդուկյանի, Րաֆֆու եւ այլոց մասին հայտնած բարձր դրվատանքի համար (Գեորգ Բրանդես, Հայաստանը եւ Եվրոպան, Ժնեւ, 1907), 18-րդ դարի գերմանական գրականության մեջ էր տեսնում եվրոպական բարձր իդեալների մարմնավորումը եւ այդ առիթով գրում է. «Այնտեղ է Վերթերը՝ «Շտուրմ ունդ Դրանգ»-ի շրջանի իդեալը, այսինքն՝ բնության եւ կրքերի պայքարն ընդդեմ հին հասարակական կարգերի, ապա Ֆաուստը, որ մարմնավորում է նոր ժամանակի եւ նրա հասկացությունների ոգին.... Այնուհետեւ այնտեղ է Վիլհելմ Մայստերը - մարդկային զարգացման այդ տիպարը, որը կյանքի դպրոցն անցնելով՝ աշակերտից դառնում է ուսուցիչ...., որ գաղափարը գտնում է իրականության մեջ եւ ի մի է ձուլում այդ երկու հասկացությունները։ Այնտեղ է Գյոթեի գրչի տակից ելած Պրոմեթեւսը, որը ժայռին գամված՝ ոգեշունչ եւ վերամբարձ տողերով քարոզում էր Սպինոզայի փիլիսոփայությունը։ Վերջապես, այնտեղ էր մարկիզ Պոզան - հեղափոխության այդ իսկական մարմնացումը, ազատության առաքյալն ու մարգարեն»։ Այստեղ նշված բոլոր գեղարվեստական կերպարները, բացի շիլլերյան մարկիզ Պոզայից, որոնցով Բրանդեսը բնութագրում է գրական դարաշրջանը, պատկանում են մեծ Գյոթեի բազմաբեղուն գրչին եւ արտացոլում գեղարվեստական այն արտասովոր երեւույթը, որ անվանում են Գյոթե. «Ես նախանձում եմ նրա աստվածային անվանը», - ասում էր գերմանացի մեծ բանաստեղծ Հայնրիխ Հայնեն՝ սրամտորեն ակնարկելով գերմաներեն GOTT (Աստված) եւ Գյոթե նմանաձայնությունը։ Ավելի քան 170 տարի է բաժանում մեզ Յոհան Վոլֆգանգ Գյոթեի կյանքի վերջին օրից (22 մարտի 1832 թ.)։ 170 տարի, որ միաժամանակ եւ՛ գերմանացի մեծ բանաստեղծ-մտածողի գրական ժառանգության յուրացման, եւ՛ վերաիմաստավորման, հետեւաբար նաեւ անընդհատ նորացման ժամանակաշրջան եղավ։ Ինչո՞վ էր բնորոշ Գյոթե ապրած դարաշրջանը հասարակական կյանքում - Գերմանիայի քաղաքական-պետական մասնատվածություն՝ 36 գաճաճ պետություններով եւ դասային պատնեշներով։ Վերթերի անունով հրապարակած «Շվեյցարական նամակներում» Գյոթեն, Շվեյցարիայի ու շվեյցարացիների անվան տակ ակնարկելով Գերմանիան ու գերմանացիներին, այսպես էր ծաղրում այդ քաղաքական վիճակը. «Նրանք (շվեյցարացիները) մի ժամանակ ազատագրվեցին բռնատիրությունից եւ մի ակնթարթ իրենց երեւակայեցին ազատներ։ Բայց ահա արեւը բռնապետի լեշից տարօրինակ վերասերման միջոցով ստեղծեց մանր բռնակալների մի ամբողջ ոհմակ»։ Գյոթեն ծնվել է 1749 թ. օգոստոսի 28-ին Մայնի Ֆրանկֆուրտում՝ պրուսական պետական խորհրդականի ընտանիքում։ Իր երկարամյա կյանքի ընթացքում (83 տարի), Գյոթեն ականատես եղավ Պրուսիայի մղած Յոթնամյա պատերազմին, Ամերիկայի անկախության պայքարին, Նապոլեոնի տրանսեվրոպական արշավանքին, որին հաջորդեց համաեվրոպական ռեակցիան։ Գյոթեն տեսավ ֆրանսիական երկու արյունալի հեղափոխությունները եւ մերժեց հեղափոխության գաղափարը՝ գտնելով, որ մարդկային բարօրությունը չի կարող ձեռք բերվել արյան գնով։ Նա մարդկության զարգացման ճանապարհը տեսնում էր ստեղծարար գործունեության եւ անդուլ ինքնակատարելագործման մեջ։ Մյուս կողմից, Գյոթեի կյանքի ընթացքում գրականության մեջ միմյանց հաջորդեցին մի քանի դարակազմիկ շարժումներ։ Նրա երիտասարդությունը զուգադիպեց ուշ լուսավորությանն ու սենտիմենտալիզմին, հետո վրա հասավ «Գրոհ եւ փոթորիկ»-ի բուռն շրջանը, որ բնորոշվում է իբրեւ 1789 թվի ֆրանսիական հեղափոխության նախերգանք։ Այնուհետեւ, իբրեւ այդ հեղափոխության հարուցած ռեակցիա, ծայր առավ գերմանական ռոմանտիզմը, որ թափանցեց մշակույթի ու գիտության բոլոր մարզերը։ Գյոթեն յուրովի տուրք տվեց կամ հակադրվեց այդ ամենին՝ վերթերիզմ, վայմարյան կլասիցիզմ, դասական ռեալիզմ, արեւելյան ռոմանտիկա։ Եվ սրա արդյունքը եղավ գրական մի վիթխարի ժառանգություն՝ միայն հազարից ավելի ոտանավոր եւ որքա՜ն դրամաներ, վեպեր ու նովելներ, ինքնակենսագրական բազմահատոր «Պոեզիա եւ ճշմարտություն», մինչեւ իսկ բնագիտական լուրջ երկերի մի ստվար շարք, որ ինքնին արդեն մի բնախույզի կյանքի արգասիք կարելի է համարել։ Գյոթեի նամականին միայն կազմում է մի քանի տասնյակ հատոր։ Եվ այս ամենի կողքին ավելացրեք նաեւ նրա կյանքի ու ստեղծագործության գլխավոր երկը՝ «Ֆաուստ» երկմաս ողբերգությունը, որպեսզի Գյոթեն բոլոր հաջորդ սերունդներին ներկայանա իբրեւ անկրկնելի ֆենոմեն, իբրեւ հանճար՝ բառիս ոչ սովորական, այլ սկզբնական մոգական իմաստով՝ Genius (լատ.՝ «ոգի»)։ Եվ դեռ Գյոթեն ինքը Էքերմանին գանգատվում էր, թե կյանքի հանգամանքներն իրեն շատ են անհարկի կտրել գրական գործերից, այլապես հարյուր հատոր գրած կլիներ։ Բնությունը շռայլ եղավ նրա ոգու հանդեպ, իսկ բախտը՝ տարիքի։ Գյոթեն այնքան երկարակյաց եղավ, որ նրա կյանքի օրոք աշխարհ եկան ու աշխարհից հեռացան Ֆրիդրիխ Շիլլերը, ռոմանտիկներ Ֆրիդրիխ Շլեգելը, Նովալիսը, Կլայստը, փիլիսոփաներ Ֆիխտեն, Շելինգը, Հեգելը, կոմպոզիտորներ Մոցարտը, Բեթհովենը, Շուբերտը, անգլիացի բանաստեղծներ Բայրոնը եւ Շելլին։ Գյոթեի նման մեծագույն անհատների մասին սոսկ կարելի է ասել, որ իրենց ստեղծագործությամբ, ինչպես վիթխարի թրով, նրանք միջահատում են մարդկային մշակույթի պատմությունը՝ բաժանելով այն անցյալի եւ ապագայի՝ իրենք սակայն մնալով մշտապես ապագայի հետ։ Մարդկության զարգացման ճանապարհը Գյոթեն տեսնում էր ստեղծարար գործունեության եւ անդուլ ինքնակատարելագործման մեջ։ Այդպիսին է Գյոթեի «Վիլհելմ Մայստերի ուսման տարիները» վեպի եզրահանգումը։ Երիտասարդ Վիլհելմ Մայստերն անձնավորում է ուսման եւ կրթության միջոցով մարդու կատարելագործման գաղափարը։ Գյոթեն գրել է բազմաթիվ դրամաներ ու ողբերգություններ՝ միջնադարյան եւ հին հունական դասական թեմաներով, որոնց մեջ արտացոլել է իրեն հուզող ժամանակակից կենսական ու բարոյափիլիսոփայական խնդիրներ։ Սակայն նրա ստեղծագործության թագն ու պսակը «Ֆաուստ» ողբերգությունն է, որը դարձավ ողջ գերմանական պոեզիայի գագաթը։ 16-րդ դարի առաջին կեսին Գերմանիայում հռչակված թափառաշրջիկ բժիշկ ու գրբաց Յոհան Ֆաուստի կերպարն է նյութ տվել Գյոթեի համանուն ողբերգությանը։ Ժողովրդական լեգենդում դոկտոր Ֆաուստը, արյունով կնքված պայմանագրով, հոգին ծախում է սատանային՝ Մեֆիստոֆելին՝ իր ստացած վայելքների դիմաց։ Եղիազարովը ռուսերեն թարգմանությամբ տպագրել է հայկական ժողովրդական մի զրույց՝ «Անմահության մասին» («Հայկական Ֆաուստ») վերնագրով, հետեւյալ ծանոթությամբ. «Հայկական Ֆաուստի այստեղ բերվող գծերը մինչեւ այժմ հայտնի չեն եղել գրականության մեջ»։ Զրույցը սկսվում է այսպես (ռուսերենից թարգմ.՝ Ա. Մուշեղյանի). «Մի ծեր մարդ՝ ճերմակահեր եւ զառամությունից հոգնաբեկ, վերադառնում է ջաղացից, ուր աղունը տարել էր աղալու։ Կիրճի քարքարոտ ճանապարհին նրա արաբան (սայլը) շուռ եկավ, եւ ալյուրով լի պարկերը թափվեցին խոր ձորակի մեջ։ Խեղճ ծերունին շատ չարչարվեց, որ սայլը դուրս քաշի ճանապարհի վրա...»։ Այստեղ էլ հայտնվում է «խավարի ոգին»՝ սատանան, եւ ծերուկը իր արյունով կնքած պայմանագրով հոգին ծախում է նրան՝ փոխարենը ստանալով անմահություն եւ ջահելություն։ «Ահելները մեռնում էին, ջահելները ծերանում, իսկ նա մնում էր նույն պատանին։ Նրա անմահ կյանքի առաջին հարյուրամյակի վերջում հասակակիցներից գրեթե ոչ մեկը չէր մնացել, երկրորդ հարյուրամյակի վերջում մարդիկ նրա մասին գիտեին նախնիների զրույցներից, երրորդ հարյուրամյակում նրա ով լինելու մասին մոռացան ոչ միայն օտարները, այլեւ իր ժառանգների ժառանգները... Միօրինակ, միայնակ կյանքը՝ զուրկ հարազատներից եւ բարեկամներից, տաժանելի դարձավ նրա համար։ Պատրաստ էր իր անմահությունը փոխանակել մահվան հետ, բայց ամեն անգամ, մահը հիշելիս, սեւ ստվերի պես աչքի առաջ էր գալիս անհատակ դժոխքը՝ հավիտենական տանջանքներով՝ խավարի ոգու ճիրաններում։ Այն ժամանակ վրա էին հասնում ապաշխարանքի պահերը, զղջում էր հոգին կորստյան մատնելու համար. նախանձում էր իր հասակակիցներին, որ վաղուց ի վեր հանգիստ էին գտել խոնավ հողում։ Եվ մարմնական անմահությունն այդ պահերին «անմահ պատանու» համար դառնում էր հոգեկան մահ «...»։ Վերջ ի վերջո ամենագութ Աստված, տեսնելով անմահության մեջ երջանկություն որոնող մեղապարտի անկեղծ ապաշխարանքը, ներեց եւ մահ ուղարկեց նրան։ Նրա մահից հետո, երբ խավարի ոգին, պայմանագրի համաձայն, հայտնվեց նրա հոգին տանելու, Բարի հրեշտակը հրեղեն թրով վռնդեց նրան - Իսկ եւ իսկ գերմանացի Ֆաուստի վախճանը։ Հոգին ծախելու գաղափարին Գյոթեն, անշուշտ, տվել է փոխաբերական իմաստ։ Մեֆիստոֆելն ուղեկցում է Ֆաուստին նրա բոլոր հնարավոր ու անհնար արկածներում՝ իբրեւ բանական, զգացական արարածին ուղեկցող, մշտապես բացասող ու ժխտող ոգի։ Այդ ստեղծագործության վրա մեծ բանաստեղծն աշխատել է պատանեկան հասակից մինչեւ խոր ծերություն եւ ավարտել մահից ընդամենը մի քանի ամիս առաջ։ Պատանեկան տարիներին գրած «Urfaust» (Նախաֆաուստ) ֆրագմենտում նախանշված «Կանգ առ, վայրկյան, ի՜նչ գեղեցիկ ես» բանաձեւը ծերունազարդ Գյոթեն հավատարմորեն իրագործեց իր կյանքի նախավերջին՝ 82-րդ տարում։ Բանաստեղծը կարծես կանխազգում էր, որ այդ ճակատագրական բանաձեւն արտասանելը նշանակելու էր ոչ միայն Ֆաուստի, այլեւ իր սեփական վախճանը։ Փորձելով գիտության ու գործունեության բոլոր ոլորտները, անցնելով կյանքի բոլոր վայելքների միջով՝ Ֆաուստը 100-ամյա հասակում, այն էլ կուրացած, հասավ այն իմաստության, թե մարդու միակ երջանկությունը ազատության համար պայքարելու ձգտումն է, որ արտահայտված է Ֆաուստի վերջին մենախոսության եզրափակիչ տողերում։ Սակայն Գյոթեի հղացմամբ այդ իմաստությունը եւ մարդու վախճանը վրա են հասնում միաժամանակ, եւ այդ ողբերգության մեջ է բանաստեղծը տեսնում ճակատագրի հեգնանքը - լեմուրները՝ ստվերային մարդակերպ ոգիները, Ֆաուստի գերեզմանն են փորում, մինչդեռ նրան թվում է, թե իր կոչով ժողովուրդը ծովը սանձելու համար խրամ ու ամբարտակ է շինում։ Անիրական գործից ոգեշնչված՝ Ֆաուստն էքստազի մեջ արտասանում է ճակատագրական խոսքը եւ տապալվում անկենդան. Ես հասկացա՛ խորհուրդը մեր տենչանքի - Այս է վերջին իմաստության խոսքը նոր՝ Նա է արժան ազատության, վե՜հ կյանքի, Ով նվաճի՜ դրանք անդուլ ամեն օր։ Ինչքա՜ն մանուկ, մարդ ու ծերուկ հարաժամ Կյանք են մաշում վտանգի մեջ այս դաժան։ Կուզեմ տեսնել այստեղ ժխոր բազմաշուրթ՝ Ազատ հողում լիներ ազատ ժողովուրդ. Եվ ես կասեմ ակնթարթին վերջապես՝ Կանգ առ, վայրկյան, դու գեղեցի՜կ ես այնպես. Այնժամ հետքը իմ երկրային օրերի Զուր չի կորչի անհունի մեջ դարերի.- Նախազգալով երջանկությունն այս անանց՝ Վայելում եմ վսեմ վայրկյանը սրտանց։ Գյոթեի հայտնի գործերից շատերը թարգմանվել են հայերեն դեռ 19-րդ դարում։ Թարգմանական ավանդներով հարուստ հայ գրականությունը իրավամբ հպարտանում է «Ֆաուստի» մեկ տասնյակից ավելի թարգմանություններով, չհաշված առանձին տեսարանների փոխադրումները։ Գյոթեն մեծ նշանակություն էր տալիս թարգմանությանը՝ բարձր գնահատելով թարգմանչի գործը՝ իբրեւ հիացմունքի արժանի բանաստեղծական արվեստ, - նա լավ թարգմանությունը համարժեք էր համարում բնագրին, հակառակ Հովհ. Թումանյանի հայտնի դրույթին, թե թարգմանությունը նման է ապակու տակ դրած վարդի, այսինքն՝ զուրկ է բնագրի եւ սեփական բուրմունքից։ Բազմաթիվ ասույթների կողքին ուշագրավ է նաեւ Գյոթեի հետեւյալ բանաստեղծությունը հենց թարգմանության մասին (գրված 1828 թ.)։ ՆՄԱՆՈՒԹՅՈՒՆ Ես մի փունջ ծաղիկ քաղեցի դաշտում, Մտքերով տարված՝ հետս բերի տուն. Բայց իմ տաք ափից, տեսնեմ, թալկացած՝ Ծաղկաթերթերը խոնարհվել են ցած։ Դրեցի փունջը թարմ ջրամանում, Եվ ա՜յ քեզ հրաշք՝ ո՜նց է թարմանում - Կախ գլխիկները ձգվեցին վերեւ, Կանաչ քող հագան ցողուն ու տերեւ. Եվ բոլորն այսպես պայծառ են շողում, Կարծես լինեին տնկած մայր հողում։ Այդպես հիացած ես ականջ արի, Երբ երգըս հնչեց լեզվով օտարի։ Իր ստեղծագործության մեջ Գյոթեն անդրադարձել է նաեւ հայոց Արարատին եւ հայերին։ Մեծանուն բանաստեղծին խոր ակնածանք էր ներշնչում բիբլիական Արարատը։ «Ես չէի զարմանա,- ասում է նա՝ գերմանացի նշանավոր բնախույզ եւ ճանապարհորդ Կարլ Ֆրիդրիխ Մարցիուսի հետ զրուցելիս,- եթե Արարատի վրա հայտնաբերեին առաջին մարդու գանգը»։ Գյոթեի ծովածավալ ստեղծագործության մեջ՝ գրող Ստեֆան Ցվայգի կազմած մի հատընտիրում, տարիներ առաջ ես գտա եւ թարգմանեցի մի փոքրիկ բանաստեղծություն՝ «Թողեք, որ ես լամ», որի մեջ հիշատակվում է բանաստեղծին գիշերային լռության մեջ՝ անապատում ընկերակցող հայ քարավանապետը. Թողեք, որ ես լամ, գիշերն է պատել Ինձ անապատում այս անծայրածիր. Քնած են ուղտեր եւ ուղտապաններ, Հայը լուռ, արթուն հաշիվ է անում. Իսկ ես իր կողքին չափում եմ ուղին, Որ բաժանում է ինձ Զուլեյկայից, Համրելով տաղտուկ, ճամփա երկարող Կեռմանները ձիգ։ Գյոթեի բանաստեղծական հանճարը բացահայտվում է ոչ միայն նրա մեծածավալ քերթվածներում. նա նույնքան մեծ եւ խորաթափանց է նաեւ իր փոքրածավալ գործերում՝ բանաստեղծություններում ու բալլադներում։ Հայտնի է, թե ինչպիսի մեծ ազդեցություն է ունեցել երիտասարդ Գյոթեի գեղարվեստական ճաշակի զարգացման վրա գերմանացի բանահյուսագետ եւ ժողովրդական երգերի նրբաճաշակ մեկնաբան, ազգագրագետ Յոհան Գոտֆրիդ Հերդերը, որը բանաստեղծին հորդորում էր շարունակ բանականության եւ զգացմունքների անմիջականության։ Դրա արդյունքը եղան Գյոթեի Զեզենհայմյան երգերն ու ոտանավորները. ավելին, 22-ամյա Գյոթեի հանդիպումն ու մտերմությունը Հերդերի հետ 1771 թ. Շտրասբուրգում՝ գերմանական գրականության պատմության մեջ համարվում է ոչ միայն Գյոթեի քնարերգության շրջադարձը, այլեւ առհասարակ գերմանական նոր պոեզիայի զարգացման սկիզբը թվագրվում է այդ տարեթվով։ Գյոթեն հաճախ է անդրադարձել ժողովրդական բանահյուսության մոտիվներին եւ դրանց հիման վրա ստեղծել երգեր ու բալլադներ։ Այստեղ պետք է նշեմ, սակայն, որ Հովհ. Թումանյանի թարգմանությամբ շատ հայտնի «Վարդը» Գյոթեի բանաստեղծությունը չէ, այլ գերմանական ժողովրդական երգ՝ «Դաշտավարդը», որ 1778-79 թ. «բանավոր խոսքից» հրատարակել է նաեւ հայտնի բանահյուսագետ Յոհան Գոտֆրիդ Հերդերը իր կազմած եւ այլ լեզուներից թարգմանած «Ժողովուրդների ձայները երգերում» ժողովածուում՝ «Վարդիկը դաշտում» վերնագրով։ Այդ երգը Գյոթեից հայերեն թարգմանել է նաեւ բանաստեղծ Հովհաննես Հովհաննիսյանը՝ «Դաշտի վարդը» (Հովհ. Հովհաննիսյան, Երկերի ժողովածու, հ. 2, Երեւան, 1964, էջ 158) վերնագրով, որը ավելի հարազատ է գերմաներեն բնագրին, քան Թումանյանի թարգմանությունը։ Ուշագրավ է, որ Գյոթեի «Անտառի արքան» բալլադի առաջին թարգմանությունը հայերեն կատարվել է դեռեւս նրա կենդանության օրոք՝ 1831 թ. վերջին, հայ նոր գրականության հիմնադիր Խաչատուր Աբովյանի ձեռքով, որն այդ ժամանակ Դորպատի համալսարանի ուսանող էր (Գյոթեի այս բալլադը հետագայում ունեցավ մի քանի նոր թարգմանություն՝ «Անտառի արքան», թարգմ.՝ Ջ. Բալուղյանի («Վարժարան», Թիֆլիս, 1894 թ. N 11, էջ 369).- Իշխան Մայրեաց (բանաստեղծություն), թարգմ.՝ Հովհ. Պալյանի («Բազմավեպ», 1904 թ. օգոստոս, հ. 8, էջ 378).- «Անտառի արքան», թարգմ.՝ Հակ. Հարությունյանի («Խորհրդային գրականություն», 1938, հ. 6-7, էջ 108-109)։ Գետի, լճի, ծովի, ջրահարսների մասին խորհրդավոր շատ զրույցներ են հյուսվել գեղջուկների միջավայրում, որ գրավիչ գեղոնների ու ոտանավորների նյութ են ծառայել բանաստեղծների համար։ Դրանցից մեկն է Գյոթեի «Ձկնորսը» բալլադը, որի մեջ բանաստեղծն արտահայտել է բացառապես բնության թովչանքը. ջրից ելած կինը ափին նստած ձկնորսին իր հետեւից հմայում, տանում է ջրի հատակը. ՁԿՆՈՐՍԸ Ջուրն էր թշշում, ջուրն էր ուռչում, Ձկնորսն ափին նստած՝ Կարթին նայում էր, անրջում՝ Կուրծքը զովին տըված։ Նստել, ականջ է լուռ դնում, Մեկ էլ ջուրը ճողփաց, Ու հորձանքից դուրս է ելնում Մի կին՝ մարմինը թաց։ Այսպես երգեց, խոսեց փերին. «Նենգ հնարքով մարդոց Ի՜նչ ես թովում իմ ձագերին Վերեւ՝ մահվան հնոց։ Թե իմանաս ոնց է խորքում Խայտում ձկնիկն անվիշտ, Դու էլ կիջնես եւ ընդերքում Կապրես առողջ առմիշտ։ Մի՞թե արեւն ու հեզ լուսին Չեն զմայլվում ծովում, Ալեծածան լույս երեսին Շքեղ արտացոլվում։ Քեզ չի՞ դյութում երկինքն անհուն, Կապույտը՝ ջինջ շաղով, Եվ դեմքդ չի՞ սքանչանում Անմահական ցողով»։ Ջուրն էր թշշում, ջուրն էր ուռչում, Կառչում էր մերկ ոտից. Սիրտը կարծես դուրս էր թռչում Սիրո վառ կարոտից։ Այսպես խոսեց, այսպես երգեց, Ու մոլորվեց տղան. Կես նա ձգեց, կես սա սկեց - Աներեւույթ եղան։ Երիտասարդ հասակում (1778) գրած իր այս գողտրիկ բալլադի մասին Գյոթեն արդեն առաջացած տարիքում (1823) արտահայտվել է բավական սառնությամբ՝ զարմանալով, որ նկարիչները նույնիսկ նկարել են բալլադը. «Նրանք նկարում են իմ «Ձկնորսը» եւ բոլորվին չեն մտածում, որ դա նկարչության համար պետքական չէ։ Այդ բալլադում ես սոսկ արտահայտել եմ ջրի զգացողությունը՝ այն թովչանքը, որն ամառը մեզ լողանալու է ձգում. նրանում ուրիշ ոչինչ չկա։ Մի՞թե դա հնարավոր է նկարել» (Էքերման, Զրույցներ Գյոթեի հետ, Երեւան, 1975, էջ 32)։ «Երգիչը» (թարգմ.՝ Ա. Մուշեղյանի) բալլադում բանաստեղծը հայտնում է այն միտքը, թե արվեստագետի համար չի կարող լինել ավելի մեծ վարձատրություն, քան այն երգը կամ երկը, որ ինքն է ստեղծում. Ես երգում եմ ինչպես թռչնակ, Որ ապրում է սաղարթում. Երգն է առատ վարձը միակ, Որ իր հոգուց է հորդում. Բայց թե կուզես պատի՞վ ինձ տաս, Ընտիր գինի տուր ինձ մի թաս, Գինի՝ ոսկե գավաթում։ Երգիչը հրաժարվում է արքայի ընծայած ոսկե շղթայից եւ դրա փոխարեն խնդրում է մի գավաթ ընտիր գինի, որի տակ անկասկած պետք է հասկանալ բանաստեղծին այնքան անհրաժեշտ ոգեշնչումը, ոգեւորումը։ Գյոթեն արհամարհանքով էր վերաբերվում ճամարտակությանը եւ սեղմ ոճը՝ «նեղվածքը» համարում էր բանաստեղծական իսկական արվեստի ցուցանիշ։ Այս իմաստով ուշագրավ է նրա «Բնություն եւ արվեստ» սոնետը, որի եզրափակիչ տողերում ընդգծվում է հենց այդ էսթետիկական սկզբունքը. Կրթությամբ է, որ մարդ պիտի բարձրանա. Զուր են անկիրթ հոգիները վեր թեւում, Ձգտում վսեմ կատարյալին, սիրելիս։ Ով մեծին է ձգտում, պիտի թանձրանա, Սեղմի մեջ է լոկ վարպետը երեւում, Օրենքն է լոկ ազատություն մեզ տալիս։ «Wandrers Nachtlied» վերնագրով Գյոթեն ունի երկու ոտանավոր։ Դա «Ճամփորդի գիշերվա երգն» է - այս վերնագրով Գյոթեն ունի երկու ոտանավոր՝ առաջինը թվագրել է 12 փետրվարի 1776 թ. եւ ուղղված է Շառլոտա ֆոն Շտայնին, իսկ երկրորդը՝ «Բոլոր գագաթներին» սկզբնատողով, Գյոթեն փորագրել է անտառապահի տնակի տախտակե պատին՝ Կիկելհան կոչվող լեռան վրա (Իլմենաուի մոտերքում), երբ հենց նոր էր լրացել նրա 31 տարին՝ 1780 թ. սեպտեմբերի 6-ի երեկոյան։ Բանաստեղծը՝ «փոքր քաղաքի անձուկից, (....) մարդկանց տրտունջներից, պահանջներից, անուղղելի խառնիճաղանջից» փախչելու համար բարձրացել է լեռան վրա՝ Հերմանի մեծ ժայռի բարձունքից արեւի մայրամուտը դիտելու եւ տիկին ֆոն Շտայնին երեկոյան բնապատկերը նկարագրելու համար։ Վերջալույսի այս հափշտակված դիտարկումից էլ ծնվել է «Ճամփորդի գիշերվա երգը» քնարական պեյզաժը։ Մութ գագաթներին Շշուկն է մարում, Ծառի կատարին Շունչ չես նշմարում։ Հավքերն են լռել Անտառում մութով. Սպասիր դու էլ Կննջես շուտով։ Հովհ. Թումանյանն իր «Լերանց շարքերը նիրհել են մթնում» հայտնի թարգմանությունն արել է ըստ Մ. Յու. Լերմոնտովի թարգմանության - վերջինս ավելի շուտ փոխադրություն է Գյոթեից, որի մեջ ռուս բանաստեղծը մուծել է իր հայրենի ռուսական բնությունը։ Գիշերվա մթնում քնած լեռներ, մառախլապատ հովիտներ, փոշոտ ճանապարհ, անշարժ թփեր։ Այս ամենը գրեթե նույնությամբ փոխանցվել է Հովհ. Թումանյանի հայերեն թարգմանությանը։ Մինչդեռ Գյոթեի բնագրում գերմանական բնությունն է՝ անտառապատ լեռներ, ծառերի շնչառություն (պանթեիստ բանաստեղծին բնորոշ գիծ), գիշերվա հետ անտառում ննջող թռչուններ)։ 1813 թ. օգոստոսի 29-ին՝ իր ծննդյան տարեդարձի հաջորդ օրը, 64-ամյա Գյոթեն նորոգում է փորագրությունը։ Իսկ մահից քիչ առաջ՝ 1831 թ. օգոստոսի 27-ին՝ իր ծննդյան տարեդարձի նախորդ օրը, 82-ամյա Գյոթեն վերջին անգամ այցի է գալիս անտառապահի տնակը, եւ պատին փորագրված բանաստեղծության վերջին տողերն այլ իմաստ են ստանում դեպի անէություն եւ անմահություն մեկնող բանաստեղծի համար։ Արտասովոր է եղել Գյոթեի մյուս բանաստեղծության՝ «Կոփտական երգի» ճակատագիրը, որն ավարտվում է «մուրճի» եւ «զնդանի» փոխաբերությամբ։ 1787 թ.՝ իտալական ուղեւորության միջոցին, Գյոթեն ծանոթանում է իտալացի ալքիմիկոս եւ ոսկի խարդախող Ջուզեպպե Բալզամոյի (Կալիոստրո) արկածներին, որը նույն թվականին Հռոմի Պապի կողմից բանադրվեց ու բանտ նետվեց։ Այդ թեմայով բանաստեղծը մտահղանում է «Մեծ Կոփտա» կամ «Խորհրդապաշտները» վերնագրով մի կոմիկական օպերա։ Այս կատակերգության համար նա գրում է խրատաբանական բնույթի երկու բանաստեղծություն՝ երկուսն էլ «Կոփտական երգ» վերնագրով։ Հին եգիպտական (կոփտական) քրմի իմաստությամբ գերմանացի մեծ բանաստեղծը սովորեցնում է իր պատանի ժամանակակցին մարդ դառնալու եւ դաժան կյանքի պայմաններին դիմակայելու արվեստը։ Եկ ականջ դիր դու խորհրդիս Ջահել օրըդ թանկ է, որդիս, Տքնիր, որ շուտ խելոքանաս. Քանզի բախտի նժարը մեր Տատանվում է միշտ վար ու վեր՝ Պիտի իջնես կամ բարձրանաս, Պիտի իշխես, շահես, տղաս, Կամ ծառայես ու տանուլ տաս, Պարտվես եւ կամ հաղթող ելնես, Մուրճ կամ զնդան պիտի լինես։ Վենետիկյան էպիգրամներում Գյոթեն հետեւյալ կերպ է մեկնում «մուրճի» եւ «զնդանի» փոխաբերությունը. Այդ զնդանը ես նմանեցնում եմ երկրին, մուրճը՝ տիրակալին, Իսկ թիթեղը՝ ժողովրդին, որ ճկվում է նրանց արանքում։ Վա՜յ խեղճ թիթեղին, երբ հարվածները լոկ քմահաճ Իջնում են անտեղի, իսկ կաթսան միշտ մնում է անավարտ։ Գյոթեի այս փոքրիկ բանաստեղծությունն անցնելու էր քաղաքական թեժ պայքարի բովով, հնչելու էր հետագայում ֆաշիստական զնդաններում եւ ռայխստագի դատավարության ժամանակ, իսկ «մուրճ եւ զնդան» խորհրդանիշները դրոշմվելու էին արեւելյան Գերմանիայի պետական դրոշին։ «Մուրճ կամ զնդան» տողը թեւավոր արտահայտություն դարձավ եւ անցավ տարբեր ազգերի գրականությունների միջով։ Առաջիններից մեկը այդ բանաստեղծությունը նկատեց Ավ. Իսահակյանը. վարպետի ձեռագրերի ֆոնդում գտնում ենք «Կոփտական երգի» գերմաներեն բնագիրը, արտագրված նրա ձեռքով (Գրականության եւ արվեստի թանգարան, Ավ. Իսահակյանի ֆոնդ II, N 2124)։ Դա մի անգամ եւս վկայում է Գյոթեի բանաստեղծության նկատմամբ նրա ունեցած հատուկ ուշադրության մասին։ 1797 թ. հոկտեմբերին Շվեյցարիայում Գյոթեն լուր ստացավ Վայմարյան թատրոնի մանկամարդ դերասանուհի Քրիստիանե Բեկեր-Նոյմանի անակնկալ մահվան մասին, որի դերասանական կրթությամբ Գյոթեն անձամբ էր զբաղվել։ Եվփրոսինեի (հունարեն՝ ուրախություն, բերկրանք) դերը վերջինն էր, որ նա կատարեց օպերային ներկայացման մեջ։ Այդ լուրից ցնցված՝ նա գրեց «Եվփրոսինե» բանաստեղծությունը, որտեղ դառնությամբ խորհում է մարդկային հեղհեղուկ ճակատագրի մասին. Կյանքից մեկնող հայրը չէ միշտ գերեզմանի եզերքից Ծաղկահասակ անգին որդուն տալիս խոնարհ հրաժեշտ. Ու միշտ չէ որ մեր այս կյանքում ժիր ջահելը ջլապինդ Թույլ տարեցի աչքն է փակում, որ գոցվում է ինքն իրեն։ Ա՜խ, շատ անգամ է բախտը կույր շեղում ընթացքն օրերի՝ Անօգ ծերը ողբում է զուր զավակներին, թոռներին, Տե՛ս, կանգնած է կոճղը փտած, մինչ կարկուտի տարափից Ջախջախվել են ճյուղերը ճիղմ, շուրջը փռված գետնահար։ Վաղամեռիկ դերասանուհու հուշարձանն այսօր էլ կանգնած է Վայմարի մի զբոսայգում։ Գյոթեի սիրային պոեզիայի բարձրակետը պետք է համարել «Էլեգիա» բանաստեղծությունը (գրված 1823 թ.), որ 74-ամյա ծերունազարդ Գյոթեի սիրատոչոր խոստովանանքն է, 19-ամյա Ուլրիկե ֆոն Լեւեցովի հանդեպ տածած բուռն զգացմունքի բանաստեղծական պոռթկումը։ 17-ամյա Ուլրիկե ֆոն Լեւեցովի հետ 72-ամյա Գյոթեն առաջին անգամ ծանոթացավ 1821-ի ամռանը Բոհեմիայի (Չեխիա) հանքային ջրերում, որտեղ դեռատի աղջիկը հանգստանում էր մոր հետ։ Բանաստեղծի հանդիպումները կրկնվեցին 1822-ի հուլիսին նույն ամառանոցում։ Այդ հանդիպումների արձագանքն է «Aolsharfen» («Էոլյան տավիղ») բանաստեղծությունը, որ ըստ բանաստեղծի օրագրի՝ գրվել է 24.7.1822 թ. Էգեր մեկնելու ճանապարհին՝ իբրեւ «Սիրային-թախծալի զուգերգ անմիջապես բաժանվելուց հետո»։ Խոսքը Ուլրիկեից բաժանվելու մասին է։ Երրորդ անգամ 74-ամյա բանաստեղծը հանդիպեց 19-ամյա Ուլրիկեին 1823-ի օգոստոսին Կարլսբադի (Մարիենբադ) ամառանոցում, որտեղ եւ նրա արտասովոր սերը հասավ իր ապոթեոզին եւ նույնքան էլ հոգեցունց հանգուցալուծում ունեցավ։ Ֆրիդրիխ Սորեն, որ 1822 թվին Ժնեւից հրավիրվել էր Վայմար՝ իբրեւ թագավորի որդու դաստիարակ եւ հաճախ այցելում է Գյոթեին, 1823 թվի նոյեմբերի 17-ին գրառման մեջ նշում է. «Այսօր ես մի քանի րոպեով եղա Գյոթեի մոտ, եւ ինձ թվաց, որ Հումբոլդտի ներկայությունն ու զրույցները բարերար ներգործություն են ունեցել նրա վրա։ Նրա տանջանքները, ըստ երեւույթին, միայն ֆիզիկական բնույթի չեն։ Ավելի շուտ, նրա այժմյան տանջանքների պատճառն այն է, որ նա այս ամառ Մարիենբադում բուռն համակրանք է տածել մի երիտասարդ օրիորդի նկատմամբ եւ այժմ պայքարում է այդ զգացմունքների դեմ» (Էքերման, Զրույցներ Գյոթեի հետ, Երեւան, 1975, էջ 590)։ Դեռեւս մինչեւ «Էլեգիա»-ն բանաստեղծն Ուլրիկեին նվիրել էր մի քանի փոքրիկ ոտանավոր (գերմանացի հետազոտողներից ոմանք կարծում են, թե ոտանավորն արտահայտում է Գյոթեի հիասթափությունը, ուրեմն եւ գրված է «Էլեգիա»-ից ավելի ուշ, մինչդեռ մեր կարծիքով՝ ոտանավորն իր ողջ պարզությամբ թեթեւ առիթով գրված չափածո ընծայական է եւ չի պարունակում որեւէ ողբերգական շեշտ), որի մեջ նա, օդերեւութաբանական անպաճույճ բացատրությամբ, եղանակի փոփոխության «ծանրաչափը» շեղում է դեպի սիրո խոստովանություն՝ ակնարկելով մատաղահաս աղջկան իրեն համակած խինդն ու թախիծը։ Ծանոթագրություններ[խմբագրել | խմբագրել կոդը] Արտաքին հղումներ[խմբագրել | խմբագրել կոդը]


text: Հայաստանի պետական տնտեսագիտական համալսարան է ընդունվել 978 դիմորդ մրցույթների արդյունքներն անվճար եւ վճարովի ուսուցման բակալավրիատի ընդունելություն ՀՀ պետական եւ ոչ պետական բուհերի առկա ուսուցման 2013 թվականի բակալավրիատի ընդունելության անվճար եւ վճարովի ուսուցման մրցույթների արդյունքները հրապարակվել են երեկ՝ հուլիսի 15-ին: ՀՊՏՀ ուսումնամեթոդական աշխատանքների գծով պրոռեկտոր Պարույր Քալանթարյանի տեղեկացմամբ՝ Հայաստանի պետական տնտեսագիտական համալսարան...


Հուլիսի 1-ից ռուսաստանցիների համար գազի գինը 1.4 տոկոսով կբարձրանա - Լուրեր Հայաստանից - 1lur.am | Լուրեր Հայաստանից - 1lur.am 1lur.am » Աշխարհում » Հուլիսի 1-ից ռուսաստանցիների համար գազի գինը 1.4 տոկոսով կբարձրանա Հուլիսի 1-ից ռուսաստանցիների համար գազի գինը 1.4 տոկոսով կբարձրանա 15:37 10 Հնս, 2019 Արդյունաբերության եւ բնակչության համար «Գազպրոմի» կարգավորվող գները հուլիսի 1-ից 1.4 տոկոսով կբարձրանան՝ ՌԴ Դաշնային հակամենաշնորհային ծառայության մայիսի 13-ի հրամանագրի համաձայն, հաղորդում է «Ինտերֆաքսը»: 2018-ին գները ինդեքսացվել են 3.4 տոկոսով, 2020-ից 3 տոկոս աճ է նախատեսվում: Սակայն 2019-ի գների ինդեքսացիայում հաշվի է առնվում 2019-ի հունվարից 18 տոկոսից մինչեւ 20 տոկոս ԱԱՀ բարձրացումը: «Գազի կարգավորվող գների փոփոխությունն ազդում է սպառողական գների դինամիկայի վրա ինչպես ուղղակիրոեն՝ բնակչության վերջնական սպառման եւ բյուջետային ոլորտի միջոցով, այնպես էլ անուղղակիորեն՝ էլեկտրական եւ ջերմային էներգիայի արժեքի աճի միջոցով: Գնաճի վրա տվյալ գործոնի ազդեցության զսպման նպատակներով գազի մեծածախ գների ինդեքսացիան բոլոր կատեգորիաների սպառողների համար, ներառյալ բնակչության(առանց հաշվի առնելու ԱԱՀ-ն) 2019-ին կկազմի 1.4 տոկոս, 2020-2024 թվականներին նշված գների աճը չի գերազանցի 3 տոկոսը», – Տնտեսաական զարգացման նախարարությունը մեկնաբանել է իր մակրոկանխատեսման մեջ 2019-ին գների ինդեքսացիայի մասին որոշումը:


Զգուշացե՛ք. Խտացրած կաթը՝ գենոցիդ Սակայն ապրանքի ինքնարժեքը նվազեցնելու ձգտումը հանգեցրեց հիմնական բաղադրիչ կաթի փոխարինմանը նյութերի, որոնք կարող են որոշակի պայմաններում ձեւական պարամետրեր ստանալ յուղայնության, թթվայնության եւ այլնի տեսքով: Սկսեցին բուսական ճարպեր օգտագործել, հետո՝ պալմայի յուղ, հետո ոչ կոնդիցիոնային ճարպեր... Կաթի փոխարեն չոր կաթ օգտագործվեց, հետո շիճուկ՝ հումքի արտադրության մնացորդներ: Պաշտոնապես միլիարդատեր դառնալու կապակցությամբ Քանյե Ուեսթը շնորհավորել է Քիմ Քարդաշյանին Առնվազն 800 հեկտար հող ազատագրել ու պահել. Սա... (1 029) Կրակով կասեցվել է տանկի շարժը. Տեսանյութը... (284) Ռահիմ Ղազիեւին առեւանգեցին 12 զոհի մասին հայտարարելուց հետո (250) Այդպես կլինի միշտ. Մեհրիբան Ալիեւան պատասխանը՝ Աննա... (175) Ուշադրություն. Պ նախարար Դավիթ Տոնոյանի կոշտ... (133) Հայկական ԶՈւ-երն արդեն կահավորում են զբաղեցրած նոր... (89) Ադրբեջանում խուճապ է. Տարածվում են դիակ տեղափոխող... (77) Լավ լուր. Քրիստինե Պեպելյանի ամուսինը ազատ է... (37) Չնայած, ինչ եմ ուզում... Հայտարարեց որ կորցրած... (35) Հրատապ. Ժամեր առաջ հակառակորդը ՀՀ սահմանային դիրք... (33)


3սեն. բնակարան Ռայկոմում


text: ԴՐՕՇԱԿ » Լույս է տեսել ՀՅԴ պաշտոնաթերթ «Դրօշակ»ի 2021 թվականի 9-րդ համարըԴՐՕՇԱԿ » Print Posted By admin On 14/09/2021 @ 14:33 In Ազդ | Comments Disabled Այսօրվանից ընթերցողը համացանցի վրա կարող է ընթերցել ՀՅԴ պաշտոնաթերթ «Դրօշակ»ի սույն թվականի 9-րդ համարը։ Պաշտոնաթերթի «Առաջնորդող» ում նշվում է, թե այսուհետ մեզ համար սեպտեմբերը կարեւորվելու է Հայաստանի ու Արցախի անկախության օրերի, ինչպես եւ 44-օրյա ողբերգական պատերազմի սկզբի ամսաթվերով։ «Դրօշակ»ի սույն համարի հրապարակումները գլխավորաբար վերաբերում են հենց այս պատմական իրադարձություններին։ Պատմաբան Էդիկ Մինասյանի ծավալուն հրապարակումը անդրադարձ է Արցախի անցած ճանապարհին՝ սկսած 1988 թվականից մինչեւ մեր օրեր։ Քաղաքական, ռազմական եւ դիվանագիտական զարգացումների մանրամասն վավերագրմամբ համակողմանիորեն ներկայացվում է Արցախում եւ նրա շուրջ տեղի ունեցած հերոսական ու դրամատիկ իրադարձություններով հագեցած 30-ամյա գործընթացը։ Հայկական երկրորդ պետությանն առնչվող ներկա քաղաքական, դիվանագիտական գործընթացներում տարբեր երկրների, այդ թվում ԵԱՀԿ Մինսկի խումբը ներկայացնող միջնորդ կողմերի դիրքորոշումներն են ներկայացնում ԵՊՀ Իրանագիտության ամբիոնի աշխատակիցներ Լիանա Պետրոսյանն ու Արտյոմ Տոնոյանը։ Դրօշակ»ի այս համարում ներկայացված են մի շարք այլ նյութեր եւս, որոնք անդրադարձ են հոշոտված եւ ճակատագրական փորձության առջեւ հայտնված Արցախին։ Այս եւ հետագա մի քանի համարներում «Դրօշակ»ն իր պարտքն է համարում անդրադառնալու վերջին պատերազմում անմահացած հերոս տղաների մի փաղանգի։ Վերլուծաբան Հրանտ Մելիք-Շահնազարյանը անդրադառնում է հայկական պետությունների անվտանգության ներկա վիճակի եւ հեռանկարի հույժ օրախնդիր թեմային։ Ներկայացված են մի շարք առաջարկներ։ Պետականությունների թեմային հետամուտ պատմաբան Անի Մելքոնյանը անդրադառնում է հայոց պետականությունների պատմությանը՝ մեզ հայտնի առաջին այդպիսի կազմավորումներից սկսած մինչեւ մեր օրեր։ «Դրօշակ»ում տեղ են գտել այլ հրապարակումներ եւս, որոնք, կարծում ենք, կարժանանան ընթերցողի ուշադրությանը: URL to article: https://www.droshak.am/?p=1027 [1] Image: https://www.droshak.am/wp-content/uploads/2021/09/mockup-for-seb.jpg [2] Ներբեռնել համարը: https://www.arfd.am/wp-content/uploads/2021/09/%D4%B4%D6%80%D6%85%D5%B7%D5%A1%D5%AF-%D5%A9%D5%AB%D5%BE-9-2021%D5%A9%E2%80%A4.pdf


Լրատվություն Մամլո հաղորդագրություններ Նախագահը խորհրդակցություն է անցկացրել հայ-հնդկական տնտեսական համագործակցության օրակարգի հարցերի շուրջ 18.07.2017 - 1200x755px - 530 Կբ - 1200x859px - 674 Կբ - 1200x779px - 485 Կբ - 1200x816px - 594 Կբ - 1200x857px - 581 Կբ - 1200x797px - 615 Կբ Նախագահ Սերժ Սարգսյանին Հայաստանի եւ Հնդկաստանի միջեւ տնտեսական հարաբերությունների օրակարգի, հեռանկարային ոլորտներում փոխգործակցության զարգացման եւ խորացման ուղղությամբ իրականացվող աշխատանքների վերաբերյալ այսօր զեկուցել է Հնդկաստանի Հանրապետությունում Հայաստանի Հանրապետության արտակարգ եւ լիազոր դեսպան Արմեն Մարտիրոսյանը: Հանրապետության Նախագահի մոտ Հայաստանի արտաքին քաղաքականության տնտեսական բաղադրիչին նվիրված հերթական այս հանդիպմանը մասնակցել են Հնդկաստանի հետ համագործակցության ներուժ ունեցող եւ փոխադարձ հետաքրքրություն ներկայացնող ոլորտները համակարգող շահագրգիռ նախարարությունների եւ գերատեսչությունների ղեկավարները: Ընդգծելով, որ Հայաստանը եւ Հնդկաստանը այս տարի նշում են դիվանագիտական հարաբերությունների հաստատման 25-ամյակը, Հանրապետության Նախագահը այդ հոբելյանը լավ առիթ է համարել ի մի բերելու ձեռքբերումները եւ նախանշելու հայ-հնդկական հարաբերությունների` հատկապես դրանց տնտեսական բաղադրիչի ընդլայնման հնարավորությունները: Նախագահի համոզմամբ, դրա համար առկա են բոլոր նախադրյալները, քանի որ անցած տարիների ընթացքում երկու երկրներին հաջողվել է պատմական խոր արմատներ ունեցող բարեկամական հարաբերությունները վերածել միջպետական ջերմ եւ գործընկերային հարաբերությունների: «Չնայած հաստատված հայ-հնդկական բարձր մակարդակի հարաբերություններին, իսկ այդ հարաբերությունները հիմնված են ամուր պատմական կապերի եւ ավանդույթների վրա, այնուհանդերձ, կարծում եմ, որ մենք այդ հարաբերությունների ներուժը դեռ չենք կարողացել լավագույնս իրացնել: Հնդկաստանը աշխարհի ամենաարագ զարգացող տնտեսություններից մեկն է, եւ ուղղակի անհրաժեշտություն է այդ երկրի հետ մեր հարաբերությունների, առաջին հերթին՝ տնտեսական հարաբերությունների խորացումը: Իհարկե, այդ գործում շատ մեծ կարեւորություն ունի Հայ-հնդկական միջկառավարական հանձնաժողովի աշխատանքը, որի օրակարգը, անշուշտ, պետք է թարմացնել նոր եւ թիրախային հարցերով, որոնք պետք է լինեն բազմազան՝ համագործակցություն տեղեկատվական տեխնոլոգիաների ոլորտից մինչեւ գյուղատնտեսության ոլորտ, ադամանդագործություն, զբոսաշրջություն: Ունենք լավ օրինակներ, եւ այստեղ հատկապես ուզում եմ նշել Երեւանի պետական համալսարանում գործող հայ-հնդկական տեղեկատվական եւ հեռահաղորդակցության տեխնոլոգիաների գերազանցության կենտրոնը, որը շատ մեծ աշխատանք է կատարում: Կարեւորում ենք նաեւ Հայաստանի մարզերում դպրոցների միջեւ համակարգչային ցանցի ստեղծման հարցում Հնդկաստանի աջակցությամբ եւ ՏՀՏ գերազանցության կենտրոնի հետ համագործակցությամբ՝ համատեղ կրթական ծրագրերի ներդրումը: Տավուշում եւ Վայոց ձորում կատարված աշխատանքը եւ այնտեղ եղած սարքավորումների միացումը այս կենտրոնին, իհարկե, այդ երկու մարզերի համար կունենան շատ էական նշանակություն: Ընդհանրապես, այս ոլորտում Հնդկաստանում հսկայական աշխատանք է կատարվել, նրանք շատ մեծ փորձ ունեն եւ զգալի կարողություններ, ուստի հաշվի առնելով այս ոլորտում մեր երկրում առկա ներուժը, այստեղ համագործակցությունը, անշուշտ, պետք է շատ ավելի ինտենսիվ լինի: Ուզում եմ նաեւ օրինակ բերել մեր համագործակցությունը կրթության, գիտության ոլորտում: Շատերին է հայտնի, որ այսօր Հայաստանում ուսանում են հազարից ավելի հնդիկ ուսանողներ, որոնք մասնագիտություն են ձեռք բերում եւ, բնականաբար, զուգահեռ ծանոթանում են մեր մշակույթին, պատմությանը, այնուհետեւ վերադառնալով իրենց հայրենիք՝ համալրում են մեր բարեկամների շարքը: Սա շատ կարեւոր հանգամանք է, եւ այս ուղղությամբ եւս մենք հսկայական հնարավորություններ ունենք զարգացնելու համագործակցությունը: Ես վերջերս եղել եմ Երեւանի պետական բժշկական համալսարանում, ծանոթացել եմ նրանց ծրագրերին՝ նրանք եւս պատրաստ են իրենց կողմից ջանք ներդնելու, որպեսզի այստեղ ուսանողների թիվն ավելանա, ընդհանրապես համագործակցությունը եւ՛ առողջապահության, եւ՛ կրթության ոլորտներում ընդլայնվի: Կարծում եմ, որ մենք ունենք շատ մեծ հնարավորություններ համագործակցելու ադամանդագործության, ոսկերչության ոլորտներում, եւ պետք է շարունակենք մեր աշխատանքն այս ուղղությամբ: Շատ մեծ հնարավորություն կա համագործակցելու դեղագործության ոլորտում, որտեղ Հնդկաստանը մեծ հաջողություններ ունի՝ նրանք խոշոր մատակարար են, եւ այստեղ մեր հնարավորությունները պետք է ի ցույց դնենք, որպեսզի կարողանանք նրանց ներգրավել հայաստանյան շուկա: Անշուշտ, մենք շատ մեծ ներուժ ունենք գյուղատնտեսության ոլորտում: Որքան տեղյակ եմ մենք ունենք աշխատանքային խումբ, եւ անցած տարիներին եղել են փոխայցելություններ: Այստեղ եւս համագործակցությունը, ընդ որում` նաեւ գյուղատնտեսական տեխնիկայի հետ կապված, կարող է մեզ համար արդյունավետ լինել: Անպայման պետք է զգալի աշխատանք տանենք զբոսաշրջության զարգացման գործում: Հսկայական բնակչություն ունեցող այդ երկիրը զբոսաշրջության ոլորտում եւս մեծ ներուժ ունի: Պարո՛ն Մարտիրոսյան, Ձեր զեկույցում ավելի հանգամանալից անդրադարձեք այս հարցերին: Մենք որոշակիություն պետք է ունենանք՝ կոնկրետ որ ոլորտում ինչ պետք է անենք, որպեսզի այսօրվա մեր հարաբերություններին ոչ հարիր թվերն ու ցուցանիշները հաջորդ անգամ չհնչեցնենք, նկատի ունեմ՝ առեւտրաշրջանառության ոլորտում, որտեղ ներուժը շատ մեծ է»,-ասել է Հանրապետության Նախագահը: Դեսպան Մարտիրոսյանի զեկույցի քննարկման արդյունքում Հանրապետության Նախագահի կողմից տրվել են մի շարք հանձնարարականներ, որոնք կներառվեն նաեւ Հայ-հնդկական միջկառավարական հանձնաժողովի օրակարգում:


text: Մինչեւ սեպտեմբերի 16 դեռ պետք է ապրել, դուք այդքան ժամանակ ունե՞ք՝ «թավիշներ»... - Hay-lur.com Մինչեւ սեպտեմբերի 16 դեռ պետք է ապրել, դուք այդքան ժամանակ ունե՞ք՝ «թավիշներ»... Իր տարածքային ամբողջականության դեմ ուժի կիրառմանն ի պատասխան Հայաստանի Հանրապետությունը գործի կդնի միջազգային իրավունքով վերապահված իր ռազմաքաղաքական ողջ գործիքակազմը, հայտարարել է այսօր Արտաքին գործերի նախարարությունը: «Հատկանշական է, որ ադրբեջանական կողմը գնում է իրավիճակի միտումնավոր սրման այն պայմաններում, երբ շարունակվում է Հայաստանի Հանրապետության ինքնիշխան տարածքում ադրբեջանական զինուժի ապօրինի ներկայությունը, երբ Ադրբեջանի ղեկավարությունը հիմնավորում է նմանօրինակ գործողությունները Հայաստանի հանդեպ տարածքային եւ պատմական պահանջների առաջադրմամբ», – շեշտում է Արտգործնախարարությունը՝ հավելելով. «Ադրբեջանի կողմից Հայաստանի տարածքային ամբողջականության դեմ ուժի կիրառմանն ի պատասխան Հայաստանի Հանրապետությունը գործի կդնի միջազգային իրավունքով վերապահված իր ռազմաքաղաքական ողջ գործիքակազմը»։ Իրադրության հետագա սրման ամբողջ պատասխանատվությունն ընկնում է Ադրբեջանի ռազմաքաղաքական ղեկավարության վրա», – ասված է հայտարարությունում: Ադրբեջանական, ինչպես նաեւ ռուսական լրատվամիջոցներն այսօր մի սենսացիոն լուր հրապարակեցին: Թուրքիան ու Ադրբեջանը պայմանավորվել են համատեղ թյուրքական բանակ ստեղծելու վերաբերյալ, ընթանում են բանակցություններ, հաղորդեցին նրանք՝ վկայակոչելով Թուրքիայի խորհրդարանի նախագահի հայտարարությունը: Նշվում է, որ հունիսին Ադրբեջանի եւ Թուրքիայի զինված ուժերն արդեն անցկացրել են համատեղ մարտավարական զորավարժություններ Նախիջեւանում: Թուրք-ադրբեջանական համագործակցության խորացումը ռազմարդյունաբերության ոլորտում նախատեսված էր Շուշիի հռչակագրով: Այժմ, թուրքական ԶԼՄ-ները մեկնաբանում են, թե Թուրքիայի խորհրդարանի նախագահի խոսքերը սխալ են թարգմանել, հարցը վերաբերյալ միացյալ ռազմական համագործակցության շուրջ ընթացող բանակցություններին: Թեեւ առանձնապես տարբերություն չկա՝ ռազմական համագործակցությունը ենթադրվում է, որ Շուշիի ռազմական հռչակագրի շրջանակներում Ադրբեջանն ու Թուրքիան միասնական բանակ ունեն: Հետեւաբար, այս իրողության պայմաններում, պետք է հասկանալ, թե Հայաստանն իր ռազմավարական դաշնակցի հետ՝ Ռուսաստանի հետ ինչ պայմանավորվածություններ է ձեռք բերում, ինչ բանակցություններ է վարում առհասարակ: «Սույն թվականի սեպտեմբերի 16-ին Հայաստանը ստանձնելու է ՀԱՊԿ նախագահությունը` սրանից բխող բոլոր հետեւանքներով»,-այսօր հայտարարել է Ազգային ժողովի Արտաքին հարցերի հանձնաժողովի նախագահ Ռուբեն Ռուբինյանը։ Հարցին, թե արդյոք Հայաստանը կրկին կդիմի ՀԱՊԿ-ին, Ռուբինյանը պատասխանեց, որ գործընթացը շարունակվում է։ Իսկ ինչ հետեւանքներ է բխեցնելու Հայաստանը մի կառույցի շրջանակներում, որին վարկաբեկելու հարցում ամեն ինչ արեց Փաշինյանը: ՀԱՊԿ-ականները, որոնք աշնանը պատերազմի օրերին չեզոքություն էին պահպանում, ծպտուն չէին հանում, որպեսզի չպաշտպանեն Հայաստանին, այդ ի՞նչ են անելու ՀՀ-ի նախագահության ընթացքում... Ադրբեջանին պատժելո՞ւ են: Ո՞ւմ հետ համագործակցելով, Էրդողանի ու Ալիեւի հետ սերտ հարաբերություններ ունեցող պետությունների ղեկավարների՞ հետ: Հետո մինչեւ սեպտեմբերի 16-ին դեռ պետք է ապրել, դուք այդքան ժամանակ ունե՞ք...


Լրատվություն Շնորհավորական Նախագահ Սերժ Սարգսյանի շնորհավորական ուղերձը Հաղթանակի եւ խաղաղության տոնի առթիվ 09.05.2014 Սիրելի՛ հայրենակիցներ, Ջերմորեն շնորհավորում եմ ձեզ Հաղթանակի եւ խաղաղության տոնի կապակցությամբ: Մայիսի 9-ը Հայաստանի ժողովրդի համար թանկ է նրանով, որ այն ազդարարել է նոր` խաղաղ կյանքի սկիզբ: Երկրորդ աշխարհամարտի տարիներին հարյուր հազարավոր հայեր կռվել են արդարության եւ ազատության խրամատներում՝ բարձր պահելով հայ ռազմիկի անունն ու պատիվը: Սա մեզ համար առաջին հերթին խաղաղության տոն է, որն արդար աշխատանքի եւ հայրենի երկիրը ոտքի կանգնեցնելու պատմական հնարավորություն տվեց: Ճակատագիրը մեզ համար սահմանել էր եւս մի պատմական հնարավորություն, եւս մի մայիսյան հաղթանակ: 1992 թվականի մայիսի 9-ին մենք կրկին արդարության եւ ազատության խրամատում էինք ընդդեմ ազգային խտրականության եւ եղեռնագործության: Շուշիի ազատագրմամբ ֆիզիկական բնաջնջումից փրկվեցին ոչ միայն Ստեփանակերտը, այլեւ ողջ Արցախը, իսկ ավելի լայն առումով՝ Հայաստանը եւ հայության հեռանկարը: Այսօր մենք երախտագիտությամբ գլուխ ենք խոնարհում մեր բոլոր այն քաջերի հիշատակի առջեւ, ովքեր կյանքով վճարեցին մեր խաղաղության գինը: Կեցցե՛ խաղաղությունը, որ աշխարհի բոլոր բարիքների մայրն է: Փա՛ռք մեր հերոսներին:


Փաստաթղթեր ՀՀ նախագահի հրամանագրերը Ս. Հ. ԹԱՐԽԱՆՅԱՆԻՆ ՄԽԻԹԱՐ ՀԵՐԱՑՈՒ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաս¬տանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հանրապետության տոնի առթիվ, առողջապահության բնագավառում ներ¬դրած ավանդի համար Երեւանի Մ. Հերացու անվան պետական բժշկական համալսարանի «Հերացի» թիվ 1 հիվանդանոցային համալիրի թերապիայի կլինիկայի գաստրոէնտերոլոգ Սրբուհի Հրաչյայի ԹԱՐԽԱՆՅԱՆԻՆ պարգեւատրել Մխիթար Հերացու մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մայիսի 17 Երեւան ՆՀ- 364 -Ա


ՀՅԴ Բյուրոյի Հայ Դատի եւ քաղաքական հարցերի գրասենյակի պատասխանատու Կիրո Մանոյանի խոսքով՝ ցյուրիխյան հայ-թուրքական արձանագրությունների ստորագրումից հետո հայ-թուրքական հարաբերություններում մթնոլորտը շատ ավելի վատ է, քան դրանից առաջ:


text: ՄԻԼԻԱՐԴԱՎՈՐ մարդիկ լսել կամ կարդացել են, թե ինչ է ասում Աստվածաշունչը տիեզերքի արարման մասին։ 3500 տարի առաջ գրի առնված պատմությունը սկսվում է հետեւյալ հայտնի խոսքերով. «Սկզբում Աստված ստեղծեց երկինքն ու երկիրը»։ Սակայն շատերը անտեղյակ են, որ քրիստոնյա աշխարհի կրոնական առաջնորդները, ինչպես նաեւ կրեացիոնիստներն ու ֆունդամենտալիստները արարչագործության մասին աստվածաշնչյան տեղեկությունը խեղաթյուրել են՝ ստեղծելով պատմություններ, որոնք ներդաշնակ չեն Աստվածաշնչին եւ հակասում են գիտական փաստերին։ Թեեւ Աստվածաշնչում չկան այդպիսի պատմություններ, բայց դրանց պատճառով ոմանք չեն ընդունում աստվածաշնչյան տեղեկությունը՝ համարելով այն առասպել։ Շատերին հայտնի չէ, թե իրականում ինչ է ասում Աստվածաշունչը արարչագործության մասին։ Դա ցավալի է, քանի որ Աստծու Խոսքը շատ տրամաբանական եւ վստահարժան բացատրություն է տալիս տիեզերքի ստեղծման մասին։ Դեռ ավելին, այդ բացատրությունը ներդաշնակ է գիտական փաստերին։ Անշուշտ, ձեզ կհետաքրքրի արարչագործության մասին Աստվածաշնչի իրական պատմությունը։ ՍՏԵՂԾԻՉ, ՈՐԻՆ ՈՉ ՈՔ ՉԻ ՍՏԵՂԾԵԼ Արարչագործության մասին աստվածաշնչյան պատմությունը հիմնված է այն փաստի վրա, որ գոյություն ունի Բարձրյալ՝ Ամենակարող Աստված, որը ստեղծել է ամեն բան։ Ո՞վ է նա եւ ինչպիսի՞ անձնավորություն է։ Աստվածաշունչը հայտնում է, որ նա բոլորովին նման չէ այն աստվածներին, որոնք կան տարբեր կրոններում ու մշակույթներում։ Նա ամեն բանի Արարիչն է, սակայն մարդկանց մեծ մասը շատ քիչ բան գիտի նրա մասին։ Աստված անձնավորություն է։ Նա անհատականությունից զուրկ ուժ չէ, որն աննպատակ դեգերում է տիեզերքում։ Նա ունակ է մտածելու, ունի զգացմունքներ եւ նպատակներ։ Աստված ունի անսահման զորություն եւ իմաստություն։ Ուստի հասկանալի է, թե ինչու ենք արարչագործության մեջ ամեն ինչում, հատկապես կենդանի օրգանիզմների մեջ տեսնում բարդ կառուցվածքներ։ Աստված ստեղծել է ողջ նյութական աշխարհը։ Ուստի անհնար է, որ նա կազմված լինի իր իսկ ստեղծած նյութական տարրերից։ Նա ոգեղեն անձնավորություն է եւ չունի ֆիզիկական մարմին։ Ժամանակը իշխանություն չունի Աստծու վրա։ Նա միշտ գոյություն է ունեցել եւ միշտ գոյություն կունենա։ Հետեւաբար, ոչ ոք նրան չի ստեղծել։ Աստված ունի անուն՝ Եհովա, որը հազարավոր անգամներ գործածվում է Աստվածաշնչում։ Եհովա Աստված սիրում է մարդկանց ու հոգ է տանում նրանց մասին։ ՈՐՔԱ՞Ն ԺԱՄԱՆԱԿՈՒՄ Է ԱՍՏՎԱԾ ԱՐԱՐԵԼ ՏԻԵԶԵՐՔԸ Աստվածաշնչում ասվում է, որ Աստված ստեղծեց «երկինքն ու երկիրը»։ Այս միտքը շատ ընդհանուր է, եւ կոնկրետ չի ասվում, թե որքան ժամանակ է պահանջվել տիեզերքը ստեղծելու համար, կամ թե ինչպես է այն արարվել։ Իսկ ի՞նչ կարելի է ասել կրեացիոնիստների այն տարածված տեսակետի մասին, թե Աստված տիեզերքը ստեղծել է բառացի 24-ժամյա օրերի ընթացքում։ Այս գաղափարը, որը գիտնականների մեծամասնությունը չի ընդունում, աստվածաշնչյան արձանագրությունը սխալ հասկանալու արդյունք է։ Տեսնենք, թե ինչ է իրականում ասում Աստվածաշունչը։ Աստվածաշունչը թիկունք չի կանգնում կրեացիոնիստների եւ ֆունդամենտալիստների գաղափարներին, որոնք ասում են, թե արարչագործական օրերը բառացի 24-ժամյա օրեր են եղել Աստվածաշունչը թիկունք չի կանգնում կրեացիոնիստների եւ ֆունդամենտալիստների գաղափարներին, որոնք ասում են, թե արարչագործական օրերը բառացի 24-ժամյա օրեր են եղել։ Աստվածաշնչում հաճախ «օր» բառը օգտագործվում է տարբեր տեւողության ժամանակահատվածներ մատնանշելու համար։ Որոշ դեպքերում այդ ժամանակահատվածների տեւողությունն անորոշ է։ Աստվածաշնչի «Ծննդոց» գրքում գրված արարչագործության պատմությունը այդպիսի անորոշ ժամանակահատվածի մի օրինակ է։ Աստվածաշնչյան հաղորդագրության մեջ նշված 6 ստեղծագործական օրերից յուրաքանչյուրը հավանաբար տեւել է հազարավոր տարիներ։ Երբ սկսվեց առաջին արարչագործական օրը, Աստված արդեն ստեղծել էր տիեզերքը, այդ թվում նաեւ Երկիր մոլորակը, որի վրա դեռ կյանք չկար։ Ակներեւաբար, 6 ստեղծագործական օրերը երկար ժամանակահատվածներ են եղել, որոնց ընթացքում Աստված երկիրը պատրաստել է մարդկանց բնակության համար։ Արարչագործության մասին աստվածաշնչյան արձանագրությունը չի հակասում տիեզերքի տարիքի վերաբերյալ գիտական եզրահանգումներին։ ԱՍՏՎԱԾ ԷՎՈԼՅՈՒՑԻԱՅԻ ՄԻՋՈՑՈ՞Վ Է ԳՈՐԾԵԼ Շատերը, ովքեր չեն հավատում Աստվածաշնչին, ընդունում են այն տեսակետը, թե կենդանի օրգանիզմներն առաջացել են անկենդան քիմիական տարրերից անհայտ ու աննպատակ պրոցեսների արդյունքում։ Ենթադրվում է, որ ինչ-որ փուլում առաջացել է մանրէանման, ինքնավերարտադրվող օրգանիզմ, որն էլ աստիճանաբար բազմանալով՝ առաջ է բերել ներկայումս գոյություն ունեցող բոլոր տեսակները։ Փաստորեն՝ ըստ այս տեսակետի՝ ապշեցուցիչ բարդ կառուցվածք ունեցող մարդ արարածը պետք է որ առաջացած լիներ մեկ մանրէից։ Էվոլյուցիայի տեսությունը ընդունում են նաեւ նրանք, ովքեր համարում են, որ Աստվածաշունչը Աստծու խոսքն է։ Նրանք հավատում են, որ Աստված նախեւառաջ երկրի վրա ստեղծել է կյանքի սկզբնական ձեւերը, իսկ հետո պարզապես վերահսկել կամ գուցե ղեկավարել է էվոլյուցիայի պրոցեսը։ Սակայն այս վարկածը հակասում է Աստվածաշնչին։ Արարչագործության մասին Աստվածաշնչի արձանագրությունը չի հակասում գիտական այն փաստին, որ մի տեսակի մեջ առաջանում են տարատեսակներ Համաձայն Աստվածաշնչի՝ Եհովա Աստված ստեղծել է կենդանիների եւ բույսերի բոլոր հիմնական տեսակները, ինչպես նաեւ ինքնագիտակցությամբ օժտված կատարյալ տղամարդուն ու կնոջը, որոնք ունակ էին սիրելու, իմաստություն եւ արդարություն դրսեւորելու։ Աստծու կողմից ստեղծված կենդանիների ու բույսերի տեսակները ակներեւաբար ենթարկվել են փոփոխությունների, եւ արդյունքում մի տեսակի մեջ առաջացել են տարատեսակներ։ Շատ դեպքերում այդ տարատեսակները զգալիորեն տարբերվում են միմյանցից։ Արարչագործության մասին Աստվածաշնչի արձանագրությունը չի հակասում գիտական այն փաստին, որ մի տեսակի մեջ առաջանում են տարատեսակներ։ ԱՐԱՐԻՉ, ՈՐԻՆ ՃԱՆԱՉՈՒՄ ԵՆՔ ԱՐԱՐՉԱԳՈՐԾՈՒԹՅԱՆ ՄԻՋՈՑՈՎ 1800-ականների կեսերին ապրած բրիտանացի կենսաբան եւ հանրահայտ էվոլյուցիոնիստ Ալֆրեդ Ռասել Ուոլեսը համաձայն էր Դարվինի հետ այն հարցում, թե էվոլյուցիան ընթանում է բնական ընտրության միջոցով։ Սակայն ասում են, որ անգամ ինքը՝ Ուոլեսը, նշել է. «Նրանք, ովքեր աչքեր ունեն եւ տեսնում են, միտք ունեն եւ տրամաբանում են, ընդունում են, որ փոքրագույն բջջի, արյան, երկրագնդի եւ առհասարակ ողջ աստղազարդ տիեզերքի մեջ.... հստակ երեւում է, որ կա խելամիտ ու բանական առաջնորդություն, մի խոսքով՝ գոյություն ունի Բանականություն»։ Ուոլեսից գրեթե երկու հազար տարի առաջ Աստվածաշնչում արդեն ասվել էր. «Նրա [Աստծու] անտեսանելի հատկությունները, այսինքն՝ նրա հավերժական զորությունն ու աստվածությունը, հստակ երեւում են աշխարհի արարումից ի վեր, որովհետեւ դրանք տեսնվում են ստեղծված բաների միջոցով» (Հռոմեացիներ 1։20)։ Ինչ խոսք, ժամանակ առ ժամանակ կարող ենք մտածել բնության մեջ առկա զարմանալիորեն բարդ կառուցվածքների մասին՝ սկսած խոտի ցողունից մինչեւ անհամար երկնային մարմինները։ Այդպիսով՝ ուսումնասիրելով արարչագործությունը՝ կճանաչենք Արարչին։ Բայց թերեւս հարցնեք. «Եթե գոյություն ունի սիրառատ Աստված, որը ստեղծել է ամեն բան, ապա ինչո՞ւ է նա թույլ տալիս տառապանքը։ Գուցե Աստված այլեւս հոգ չի՞ տանում իր երկրային արարածների մասին։ Ի՞նչ է մեզ սպասում ապագայում»։ Աստվածաշնչում կան բազմաթիվ այլ ճշմարտություններ, որոնք դարեր շարունակ ծածկված են եղել մարդկային գաղափարների եւ կրոնական ուսմունքների հաստ քողի տակ եւ այդ պատճառով հայտնի չեն շատերին։ Այս ամսագրի հրատարակիչները՝ Եհովայի վկաները, ուրախությամբ կօգնեն ձեզ ծանոթանալու աստվածաշնչյան ճշմարտությանը եւ ավելին իմանալու Արարչի, ինչպես նաեւ մարդկության ապագայի մասին։ Իմացիր ավելին Քննեք աստվածաշնչյան որոշ թվացյալ հակասություններ եւ իմացեք, թե որ մեթոդները կօգնեն ձեզ պարզաբանելու դրանք։ Իմացիր, թե ինչպես օգտագործել «սրտի աչքերը»։


Արտակարգ իրավիճակ Արմավիրի մարզում. ուժեղ քամին եւ պտտահողմը տապալել են հաստաբուն ծառեր, էլեկտրասյուներ ու վնասել ջերմոցներ. գյուղացիներն ակնկալում են կառավարության աջակցությունը. ՖՈՏՈՌԵՊՈՐՏԱԺ, ՏԵՍԱՆՅՈՒԹ Այս պահին Երեւանում 2020-08-08 00:53 2020.07.04 21:50 84360 դիտում Այսօր` հուլիսի 4-ին, արտակարգ է իրավիճակ է ստեղծվել Արմավիրի մարզում: Ինչպես Արմավիրի մարզից հայտնում է ֆոտոլրագրող Գագիկ Շամշյանը, մարզի մի քանի գյուղերում, մասնավորապես` Գայ, Մեծամոր, Ջրառատ համայնքներում, ուժեղ քամու եւ պտտահողմի հետեւանքով հաստաբուն ծառեր եւ բետոնե էլեկտրասյուներ են տապալվել, վնասվել են բազմաթիվ տների տանիքներ եւ ջերմոցներ: Օպերատիվորեն գյուղ են ժամանել «Հայաստանի էլեկտրական ցանցեր» ընկերության` Մուսալեռի մասնաճյուղի ներկայացուցիչները, որոնք ժամանակավորապես էլեկտրասյուների տապալման հետեւանքով թափված էլելկտրալարերը հավաքում են, որպեսզի առավոտյան սկսեն վեականգնողական աշխատանքներ: Ըստ նախնական տեղեկություների` տուժածներ չկան: 63955 դ. 25549 դ. 20250 դ. 13500 դ. 10918 դ.


text: Մեքենայով գնում էի, մեկ էլ տեսա մի կին՝ նստած քարին լաց է լինում, իսկ կողքին երեք երեխաներ ու կապոցներով լիքը իրեր. Այն, ինչ եղավ հետո.. — Live43 Media 23 мая, 2021 editLeave a Comment on Մեքենայով գնում էի, մեկ էլ տեսա մի կին՝ նստած քարին լաց է լինում, իսկ կողքին երեք երեխաներ ու կապոցներով լիքը իրեր. Այն, ինչ եղավ հետո.. Աշխատանքից հետո մեքենայով տուն էի գնում, երբ այն հանկարծ ճանապարհին սկսեց կանգ առնել: Ես հազիվ հասա մոտակա բենզալցակայան եւ շատ ուրախ էի, որ ճանապարհի մեջտեղում չմնացի եւ չխանգարեցի երթեւեկությանը: Բայց ամուսնուս զանգելուց առաջ ես նկատեցի մի կնոջ, որը նստած էր սյունի մոտ եւ լա ց էր լինում: Ես բարձրացա նրա մոտ: Նա երիտասարդ էր, բայց չափազանց հոգնած ու ընկճված տեսք ուներ: – Ամեն ինչ լավ է? Ես կարող եմ օգնել քեզ? – Ես հարցրեցի եւ նկատեցի մոտակայքում գտնվող մի մեքենա ՝ երեք երեխաների հետ եւ մի փունջ իրեր: «Ես չեմ ուզում, որ իմ երեխաները տեսնեն ինձ լ աց լինելուց: Այնուհետեւ նա ասաց, որ իր ընկերը 2 ամիս առաջ իրեն թողել է, եւ որ այժմ պայքարում է ծայրը ծայրին հասցնելու համար: Երբ վարձը վճարելու համար բավարար գումար չկար, նա ամբողջովին հուսահատված էր եւ ստիպված էր ծնողներից խնդրել իրենց երեխաների հետ որոշ ժամանակ մնալ: Նրանք ապրում էին շատ հեռու, բայց նա ուզում էր այնտեղ փորձել ոտքի կանգնել: Հետո ես ասացի. «Ես չգիտեմ ՝ աղոթել եք, թե ոչ, բայց Աստված ինձ ուղարկեց ձեզ մոտ: Ես վճարեցի նրա բենզինի համար, իսկ հետո մենք շատ սնունդ եւ խմի չքներ գնեցինք: Նրա երեխաները սոված գա յլերի պես ցատկում էին ուտելիքները տեսնելուց, եւ մենք դեռ մի քանի րոպե կանգնած մեքենայի կողքին զրուցում էինք: Վերջապես նա գրկեց ինձ, շնորհակալություն հայտնեց ամեն ինչի համար եւ հարցրեց. – Դուք հրեշտա՞կ եք: Սա հուզեց ինձ եւ ես սկսեցի արտ ասվել: Ես ասացի: «Սիրելիս, հրեշտակները տարվա այս շրջանում շատ զբաղված են, ուստի երբեմն Աստված օգտագործում է հասարակ մարդկանց: Այլ մարդու հրաշքի մի մասը դառնալը անհավանական զգացողություն է: Եվ գիտե՞ք որն է ամենահետաքրքիրը: Իմ մեքենան այնուհետեւ միացավ, եւ ես ապահով հասա տուն: Հրաշքներ լինում են ամեն օր, բայց դրանք երբեք չեն լինում ինքն իրեն: Հրաշքները գալիս են մեր աշխարհ մարդկանց միջոցով: Մտածեք դրա մասին հաջորդ անգամ, երբ տեսնեք մեկին, ով օգնության կարիք ունի: Նյութը հրապարակման պատրաստեց News20Times-ը Կանաչ ընկույզը պաշտպանում է բոլոր հիվա նդություններից. Բնական ըմպելիք, որը կօգնի յոդի պակասի եւ հիպո թի րոիզմի դեպքում


text: Հյուսվածաբանություն Հյուսվածքաբանություն կամ հիստոլոգիա (հուն.՝ ἱστός — հյուսվածք եւ հուն.՝ λόγος — գիտություն, բառ, գիտելիք), կենսաբանության բաժին, որն ուսումնասիրում է կենդանի օրգանիզմների կառուցվածքը հյուսվածքային մակարդակով։ Այդ նպատակով միկրատոմի միջոցով հետազոտվող օրգանից կտրվում է շատ բարակ շերտ, որը ներկելուց հետո ուսումնասիրվում է լուսային կամ էլեկտրոնային միկրոսկոպի տակ։ Բովանդակություն Բաժիններ[խմբագրել | խմբագրել կոդը] Հյուսվածքաբանությունը սովորաբար բաժանվում է հետեւյալ բաժինների՝ - 'Ընդհանուր հյուսվածքաբանություն, որը ուսումնասիրում է օրգանիզմի հյուսվածքների կառուցվածքը, զարգացումը եւ կենսագործունեությունը։ - Մասնավոր հյուսվածքաբանություն, որը ուսումնասիրում է առանձին օրգանիզմի հյուսվածքների կառուցվածքը, զարգացումը եւ կենսագործունեությունը։ Բացի կենսաբանական գիտություն լինելուց, հյուսվածքաբանության որոշ բաժիններ մտնում են բժշկագիտության մեջ։ Դրանցից են՝ - Մարդու հյուսվածքաբանությունը, որը ուսումնասիրում է մարդու հյուսվածքների կառուցվածքը։ - Ախտաբանական հյուսվածքաբանություն, որը ուսումնասիրում է հիվանդ օրգանների հյուսվածքային փոփոխությունները։ Այն իրենից ներկայացնում է կարեւոր մեթոդ պաթոմորֆոլոգիայում (ախտաբանական անոտոմիա), քանի որ որոշ հիվանդությունների ճշգրիտ ախտորոշումը պահանջում է հյուսվածքաբանական նմուշների ուսումնասիրություն։ - Դատաբժշկական հյուսվածքաբանությունը, որը դատաբժշկության մի բաժին է, ուսումնասիրում է վնասվածքների առանձնահատկությունները հյուսվածքային մակարդակով։ Պատմություն[խմբագրել | խմբագրել կոդը] Հյուսվածքաբնությունը ծնունդ է առել միկրոսկոպի հայտնագործույթյունից բավականին առաջ։ Հյուսվածքների առաջին նկարագրությունները հանդիպում են Արիստոտելի, Գալենի, Ավիցեննաի, Վեզալի աշխատանքներում։ 1965 թ.–ին Ռ. Հուկը առաջ է քաշել բջիջ հասկացողությունը եւ ուսումնասիրել է որոշ հյուսվածքների բջջային կառուցվածքը։ Հյուսվածքաբանական ուսումնասիրություններ կատարել են Մ. Մալպիգին, Ա. Լեւենհուկը, Յ. Սվֆամմերդամը, Ն. Գրյուն եւ մյուսները։ Հյուսվածքաբանությանը զարգացման նոր փուլ մտավ շնորհիվ Կ. Վոլֆի եւ Կ. Բերի, որոնք սաղմնաբանության հիմնադիրներն են։ XIX դարում հյուսվածքաբանությունը ինքնուրույն ակադեմիական դիսցիպլին դարձավ։ XIX դարի կեսերին Ա. Կյոլլիկերը, Լեյդինգը եւ մյուսները ստեղծեցին ժամանակակից հյուսվածքաբանության հիմնական դրույթները։ Ռ. Վիրխովը բջջային եւ հյուսվածքային պաթոլոգիայի զարգացման սկիզբը դրեց։ Բացահայտությունները բջջաբանության բնագավառում եւ բջջային տեսության հիմնադրումը խթան հանդիսացան հյուսվածքաբանության զարգացման համար։ Այս գիտության վրա մեծ ազդեցություն թողեցին Ի. Մեչնիկովի եւ Լ. Պաստերի աշխատությունները, որոնք ձեւավորեցին օրգանիզմի իմուն համակարգի վերաբերյալ հիմնական պատկերացումները։ 1906 թ ֆիզիոլոգիայի եւ բժշակության բնագավառում՝ նյարդային համակարգի կառուցվածքի ուսումնասիրման համար, նոբելյան մրցանակ են ստացել երկու հյուսվածքաբան Կ. Գոլջին եւ Ս. Ռամոն–ի–Կախալը։ XX դարում շարունակվեց մեթոդաբանության զարգացումը, ինչը հանգեցրեց ներկայիս հյուսվածքաբանության ձեւավորմանը։ Ժամանակակից հյուսվածքաբանությունը սերտ կապված է բջջաբանության, սաղմնաբանության, իմունոլոգիայի, բժշկագիտության եւ այլ գիտությունների հետ։ Հյուսվածքաբանությունը առաջ է քաշում այնպիսի հարցեր, ինչպիսին են՝ հյուսվածքների եւ բջիջների զարգացման օրինաչափությունները, ադապտացիան, հյուսվածքների եւ օրգանների ռեգեներացիայի հիմնախնդիրները։ Ախտաբանական հյուսվածքաբանության ձեռք բերումները լայնորեն կիռարվում են բժշկության մեջ, թույլ տալով հասկանալ հիվնդությունների զարգացման մեխանիզմները եւ առաջարկել դրանց բուժման միջոցներ։ Հետազոտության մեթոդները[խմբագրել | խմբագրել կոդը] Հյուսվածքաբանության հետազոտության մեթոդները ներառում են հյուսվածքաբանական նմուշների վերցնումը, դրանցից պատրաստուկների պատրաստումը եւ հետագա ուսումնասիրությունը լույասային կամ էլեկտրոնային մանրադիտակով։ Հյուսվածքաբանական նմուշների ծագման աղբյուրները[խմբագրել | խմբագրել կոդը] Հյուսվածքաբանական պատրաստուկների պարտրաստումը[խմբագրել | խմբագրել կոդը] Ըստ պատրաստման եղանակի տարբերվում են հետեւյալ պատրաստուկները ՝ քսուքներ (օրինակ արյան, ոսկրածուծի եւ այլն), օրգանների հետքեր (օրինակ փայծախի), թաղանթային կամ տոտալ պատրաստուկներ (օրինակ որովայանամիզը)։ Հետազոտման համար ավելի հաճախ օգտագործվում են օրգանների կտրվածքները։ Այս դեպքում պատրաստուկները պատրաստվում են հերեւյալ էտապներով՝ - Նմուշի վերցնում եւ ֆիքսում - Ջրազրկում կամ «անցկացում» (ռուս.՝ проводка) - Խտացում (լցոնում, ռուս.՝ заливка) - Կտրում - Կտրվածքների ներկում - Կոնսերվացնող միջավայրում կտրվածքների ամփոփումը[1] Ֆիքսում (լատ.՝ fixatio – ամրապնդում), որի ժամանակ հյուսվածքի նմուշները մշակում են ֆիքսատորի միջոցով, որի դերը սովորաբար կատարում է ֆորմալինը։ Որպես ֆիքսատոր օգտագործում են նաեւ սպիրտը, պիկրինաթթուն եւ այլն։ Այսպիսի մշակումը կանխարգելում է բջիջների սեփական նեխման ֆերմենտների ազդեցության տակ ճեղքավորման եւ նրանց կառուցվածքի վնասման պրոցեսները, դրանով իսկ պահպանելով հյուսվածքների կենդանության ժամանակվա կառուցվածքը եւ հնարավոր դարձնում դրանց ուսումնասիրությունը։ Ֆիքսացիոն հեղուկների ազդեցության տակ տեղի է ունենում բջիջների արագ մահ եւ սպիտակուցների կոագուլյացիա։ Ֆիքսացիայի ամենատարածված տեսակը իմմերսիոն ֆիքսացիան է (լատ.՝ immersio — ընկղմում), որի ժամանակ հյուսվածքները ամբոջովին ընկղմվում են լուծույթի մեջ։ Էքսպերեմենտալ պայմաններում կիրառվում է նաեւ պերֆուզիոն ֆիքսացիան (լատ.՝ perfusio — ներարկում), որի ժամանակ ֆիքսատորը՝ անոթային համակարգով, ներմուծում են կենդանու օրգանիզմ։[2] Ջրազրկման ժամանակ հյուսվածքի նմուշները դեգիդրատացիայի նպատակով անց են կացնում (ռուս.՝ проводка) լուծույթների շարքով։ Սովորաբար այդ նպատակով նմուշները անց են կացվում հաջորդաբար խտացող էթիլ սպիրտի լուծույթներով (70 %, 80 %, 96 % եւ 100 %)։ Այնուհետեւ նմուշները անց են կացնում էթանոլ–քսիլոլ խառնուրդի եւ մաքուր քսիլոլի միջով։ Այս մեթոդի թերություններն են աշխատատարությունը, երկարատեւությունը (4 օր), քսիլոլից առաջացած թունավոր գոլորշիները[3], ինչպես նաեւ ստացված պատրաստուկների ոչ ստաբիլ որակը, ինչը կախված է մարդկային գործոնից, այսինքն լաբարանտից։ Այսպիսի խնդիրների լուծման համար լաբորատորիայում կիրառում են ալտերնատիվ ռեագենտներ, այնպիսին ինչպիսին է իզոպրոպանոլը, որը տոքսիկ չէ, կամ հիստոպրոցեսոր կոչվող սարքեր, որոնք ունեն փակ կոնտուր եւ դրա հետեւանքով օդի մեջ գոլորշիների արտահոսք տեղի չի ունենում։ Հիստոպրոցեսորների օգտագործման դեպքում, ի հաշիվ վակում–ինֆիլտրացիոն եւ միկրոալիքային մեթոդիկայի, անցկացման պրոցեսի ժամանակահատվածը բավականին կրճատվում է։ Խտացման (լցոնել, ռուս.՝ заливка) ժամանակ, որպես պնդացնող նյութ հիմնականում օգտագործում են պարաֆին։ Հազվադեպ օգտագործում են նաեւ ցելոիդին, սինթետիկ խեժ եւ այլ նյութեր որոնք պնդանում են սենյակային ջերմաստիճանում։ Բլոկների պատրաստում– մինչ պարաֆինային բլոկի պատրաստելը, անհրաժեշտ է որպեսզի հյուսվածքը ամբողջապես ներծծվի պարաֆինով։ Դրա համար նախ նմուշները տեղադրում են քսիլոլ–պարաֆինային խառնուրդի մեջ, այնուհետեւ մաքուր պարաֆինի մեջ։ Բլոկներ պատրաստելիս նմուշնրի վրա լցնում են հալված պարաֆին, որի պնդանալուց հետո` նմուշներով ընկմված հատվածները խորանարդաձեւ կտրում եւ ամրացնում են փայտե խորանարդի վրա։ Բլոկներ պատրաստելու համար սովորաբար օգտագործում են պարաֆինային խառնուրդներ, քանի որ մաքուր պարաֆինը ունի մի շարք թերություններ, որոնք անհնար են դարձնում հետազոտությունները։ Պարաֆինի պնդացման ժամանակ նրա ծավալը փոքրանում է 5-10%–ով, ինչը հանգեցնում է հյուսվածքի դեֆորմացմանը, ինչպես նաեւ իր բյուրեղային կառուցվածքի պատճառով կտրման ընթացքում այն փշրվում է։ Սովորաբար պարաֆինին ավելացնում են հավելանյութեր ինչպիսին են մեղրամոմը, պոլիմերներ։ Հավելանյութերը պարաֆինին էլաստիկություն են հաղորդում, ինչը թույլ չի տալիս նրան փշրվել կտրման ընթացքում։ Լցման համար հարկավոր է պատրաստել հոմոգեն միջավայր, ինչի նպատակով մեղրամոմը եւ պարաֆինը մի քանի անգամ հալեցնում այնուհետեւ սառեցնում են։ Սա բավականին աշխատատար պրոցես է եւայդ պատճառով որոշ լաբորոտորաներ լցնելու համար օգտագործում են արդեն պատրաստի միջավայրեր, որոնք պատրաստված են գործարանային պայմաններում եւ լրացուցիչ հոմոգենիզացիայի կարիք չունեն։ Կտրում – միկրատոոմի միջոցով հյուվածքների շատ բարակ կտրվածքների ստացումը։ Կտրվածքների հաստությունը որոնք նախատեսված են լույսային միկրոսկոպիայի համար չպետք է գերազանցեն 4-5 մկմ, իսկ էլեկտրոնայինի դեպքում՝ 50-60 նմ։ Ստացված կտրվածքները տաք ջրի մեջ հարթեցնելուց հետո տեղադրում են առարկայական ապակիի վրա եւ ներկում։ Կտրվածքների ներկումը թույլ է տալիս հայտնաբերել հյուսվածքի կառուցվածքը, ի հաշիվ նրա, որ հյուսվածքային էլեմենտները ցուցաբերում են ոչ միատեսակ քիմիական խնամակցություն տարբեր ներկանյութերի նկատմամբ։ Ներկելուց առաջ առարկայական ապակին մաքրում են պարաֆինից, անց կացնելով լուծիչների շարքով։ Հյուսվածքաբանական տեխնիկայում կիրառվող ներկանյութերը բաժանվում են 4 խմբի՝ թթվային, հիմնային, չեզոք եւ ինդիֆերենտ ներկեր։ Թթվային ներկերը իրենցից ներկայացնում են թթուներ կամ թթվային աղեր։ Հիմնականում կիրառվող թթվային ներկերը էուզինը եւ թթվային ֆուքսինն են։ Այն էլեմենտները որոնք ունեն խնամակացություն թթվային ներկերի նկատմամբ եւ ներկվում են դրանցով կոչվում են օքսիֆիլ։ Այդպիսի կառուցվածքները պարունակում են հիմնային խմբեր։ Հիմնականում օքսիֆիլությամբ օժտված են սպիտակուցները։ Հիմնային ներկերը ըստ քիմիական բնույթի իրենցից ներկայացնում են հիմնային աղեր։ Հիմնային ներկերից են հեմատոքսիլինը, ազուր II, կարմինը։ Բջջային կառուցվածքները, որոնք ներկվում են հիմնային ներկերով կոչվում են բազոֆիլ։ Դրանք այն կառուցվածքներն են, որոնք հարուստ են օրգանական թթուներով։ Օրինակ՝ ռիբոսոմները եւ կորիզը։ Չեզոք ներկերը հիմնականում թթվային եւ հիմնային ներկերի խառնուրդ են որոնցից յուրաքանչյուրը ներկում է «իր» կառուցվածքային էլեմենտները։ Սակայն կան նաեւ էլեմենտներ որոնք կոչվում են նեյտրոֆիլ, որոնք ներկվում են եւ՛ թթվային եւ՛ հիմնային ներկերով։ Օրինակ նեյտրոֆիլ լեյկոցիտների սպեցիֆիկ գրանուլները։ Ինդիֆերենտ ներկերը հիդրոֆոբ բնույթի ներկերն են։ Դրանք ջրալույծ չեն եւ լիպոֆիլ են։ Ինդիֆերենտ ներկերից են սուդան III–ը եւ սուդան IV–ը ։ Թափանցելով բջջի ներս, սուդան III–ը լուծվում է ճարպերի եւ լիպիդների կաթիլներում եւ ներկում դրանք մուգ նարնջագույն։ Ներկման մեթոդները լինում են ավանդական եւ իմունոհիստոքիմիական։ Հյուսվածքաբանական պրակտիկայում ամենատարածված մեթոդը հեմատոքսիլին– էոզինով ներկումն է։ Քանի որ, այս դեպքում, օգտագործվում են հիմնային եւ թթվային ներկեր, ապա այս մեթոդը թույլ է տալիս հայտնաբերել հյուսվածքի բոլոր բջիջները եւ որոշ արտաբջջային էլեմենտներ։ Ընդ որում՝ բջիջների կորզները, շնորհիվ իրենց բազոֆիլության ներկվում են հեմատոքսիլինով եւ ձեռք են բերում մանուշակագույն գունավորում, իսկ ցիտոպլազման, ցուցաբերելով օքսիֆիլություն ներկվում է էոզինով եւ ձեռք է բերում վարդագույն գունավորում։ Գոյություն ունեն բազմազան սպեցիֆիկ ներկման մեթոդներ, որոնց շնորհիվ հայտնաբերվում են այս կամ այն օրգանի կամ բջջի սպեցիֆիկ էլեմենտները։ Կտրվածքների ամփոփման ժամանակ առարկայական ապակու վրա գտնվող ներկված նմուշի վրա լցնում են մեկ կաթիլ կոնսերվացնող միջավայր եւ փակում են ծածկապակիով։ Ընդ որում կոնսերվացնող միջավայրի լույսի բեկման գործակիցը պետք է գրեթե նույնը լինի, ինչ ապակունը։ Այդպիսի միջավայրեր են կանադական բալզամը, պոլիստիրոլը եւ այլն։ Ամփոփված պատրաստուկը կարելի է պահել բավականին երկար ժամանակ (բացառություն է կազմում պոլիստիրոլը, որով ամփոփված պրեպարատները կորցնում են թափանցիկությունը, իսկ ինքը պոլիստիրոլը ճաքճքում է։ Եթե պոլիստիրոլի մեջ ավելացնել պլաստիֆիկատոր, օրինակ՝ դիբութիլֆտալատ, ապա այս երեւույթները բավականին կնվազեն եւ պատրաստուկների պահպանման ժամկետը կերկարի)։ Ալտերնատիվ մեթոդներ[խմբագրել | խմբագրել կոդը] Վիրահատության ժամանակ էքսպրես– ախտորոշման դեպքում, ինչպես նաեւ հիստոքիմիական ուսումնասիրությունների ժամանակ կիրառում են հյուսվածքների կտրման մեկ այլ մեթոդ։ Հետազոտության նմուշները սառեցվում են ածխաթթվով կամ հեղուկ ազոտով եւ կտրում են կրիոստատի կամ սառեցվող միկրոտոմի միջոցով։ Սա թույլ է տալիս շրջանցել ֆիքսացիայի եւ լցոնման փուլերը եւ միանգամից անցնել ներկման փուլին։ Էլեկտրոնային միկրոսկոպիայի պատրաստուկներ ստանալու համար սովորաբար օգտագործում են պլաստիկ լցոնման եղանակը։ Այս դեպքում հյուսվածքները լցոնվում են էպոքսինային խեժով։ Շատ բարակ կտրվածքները ստացվում են ուլտրամիկրատոմի միջոցով, որը ունի ալմաստե կամ ապակյա դանակ։ Կտրվածքները ներկվում են հատուկ ցանցի վրա ուրանի, կապարի եւ այլ մետաղների աղերի միջոցով։ Հյուսվածքների տեսակները[խմբագրել | խմբագրել կոդը] Հյուսվածքները բաժանվում են չորս հիմնական մորֆոֆունկցիոնալ խմբերի՝ Այս խմբերը (բացի նյարդային հյուսվածքից) իրենց հերթին բաժանվում են տարբեր տեսակների։ Ըստ ծագման հյուսվածքները լինում են՝ էկտոդերմալ, էնդոդերմալ, մեզոդերմալ, մեզենքիմային, նյարդային խողովակից եւ կատարներից։ Յուրաքանչյուր օրգան կազմված է մի քանի տեսակի հյուսվածքներից։ Օրինակ կմախքային մկաներում առկա են 1. մկանային հյուսվածք 2. շարակցական հյուսվածք (մկանաթելերի միջեւ խիտ շարակցական հյուսվածքի միջնաշերտերը, ֆասցիա, արյան անոթների պատերը), 3. նյարդային հյուսվածք (նյարդեր), 4. էպիթելային հյուսվածք (անոթների էնդոթելը)։[4] Արտաքին հղումներ[խմբագրել | խմբագրել կոդը] - morphology.dp.ua (ռուսերեն) - Описание гистологического препарата (ռուսերեն) - Обезвоживание гистологического материала (ռուսերեն) - Заливочные среды (ռուսերեն)


text: Հայտնի ապրանքանիշերը մաքսանենգ ճանապարհով Ռուսաստան են ներկրել 14 հազ. տոնա ցեյլոնական թեյ. ՆԳՆ 14:05 24 Մարտի 2009 ԵՐԵՎԱՆ, 24 մարտի. /Նովոստի-Արմենիա/. ՌԴ ՆԳՆ-ին առընթեր քննչական կոմիտեն քննում է ավտոտրանսպորտի միջոցով Շրի-Լանկայից Ֆինլանդիայով դեպի Ռուսաստան ավելի քան 16 միլիոն դոլարի թեյի մաքսանենգ մատակարարման քրեական գործը, երեքշաբթի լրագրողներին տեղեկացրել է քննչական կոմիտեի պետի տեղակալ Օլեգ Լոգունովը, հաղորդում է «ՌԻԱ Նովոստին»։ «Երկու տարվա ընթացքում Ռուսաստան է մատակարարվել թեյով բեռնված ավելի քան 500 կոնտեյներ՝ ավելի քան 14 հազար տոնա քաշով։ Մաքսանենգության հետ կապված են ՌԴ տարածքում առեւտրով զբաղվող թեյի հայտնի ապրանքանիշերով ընկերությունները», - ասել է Լոգունովը։ Նա տեղեկացրել է, որ մաքսանենգ թեյի մատակարարումն իրականացվել է հիմնական երեք ընկերությունների՝ «Լագունա», «Չայնայա Վերշինա», «Անդի» ընկերություններին հասցեագրված կեղծ պայմանագրերով։ Ընդհանուր առմամբ վերջին տարիներին թեյի մեծ մասը Ռուսաստան է մատակարարվում մաքսանենգ ճանապարհով, ավելացրել է Քննչական կոմիտեի պետի տեղակալը։-0-


Լրատվություն Շնորհավորական Նախագահ Սերժ Սարգսյանի ուղերձը Հանրապետության տոնի կապակցությամբ 28.05.2010 Շնորհավորում եմ բոլորիս Հանրապետության տոնի առթիվ: 92 տարի առաջ, տեւական խզումից հետո իր պատմական տարածքի մի փոքր հատվածում հայ ժողովուրդը հռչակեց իր անկախությունը: Ով էր հայը մինչեւ 1918 թվականի մայիսի 28-ը: Նա զոհ էր, գաղթական, կապիտալիստ, առեւտրական, խմբագիր, զորավար, բանաստեղծ, շինական, գիտնական եւ այլն: Նա ամեն ինչ էր, բայց քաղաքականապես` գրեթե ոչինչ: Մայիսի 28-ին հայը դարձավ պետության քաղաքացի: Գիտակցության նման հեղափոխումը բնականաբար մեկ օրում չի կատարվում: Ասվածի վկայությունն է այն փաստը, որ մեր օրերում էլ կան մարդիկ, ովքեր դեռ չունեն պետության քաղաքացի լինելու գիտակցությունը, չեն զգում դրա ուժն ու պատասխանատվությունը: Մայիսի 28-ի սխրանքը, իմ համոզմամբ, առաջին հերթին կատարվեց մեր գիտակցության մեջ եւ սրտերում: Այն նախապատրաստվել ու հասունացել էր դարերի ընթացքում` մեր ժողովրդի անհավասար պայքարով ու դառը փորձով: Վերջապես այն պսակվել էր 1918 թվականի մայիսյան հաղթանակներով, որոնք եկան վերահաստատելու անմարդկային զրկանքներ տեսած ու վերապրած ժողովրդի ապրելու կամքը: Ապրել ազատ, ապրել արժանապատիվ: Ապրել ո'չ թե չմեռնելու, գոյություն քարշ տալու, այլ առաջընթացի համար, ապրել համաշխարհային քաղաքակրթության զարգացմանը համաքայլ: Սա մի նոր ծննդյան օր էր, ավելի ճիշտ, քաղաքական վերածնունդ, որին, պետք է խոստովանել, մեր հասարակության մեջ պատրաստ էին ո'չ բոլորը: Ոմանք մայիսի 28-ն ընկալեցին որպես մեկուսացում: Բայց հենց այստեղ են մայիսի 28-ի ամենակարեւոր դասերը: Դաս առաջին. ոչ ոք աշխարհում պարտավոր չէ կռվել քեզ համար եւ քո փոխարեն: Քո ընտանիքի, ազգի, երկրի պաշտպանությունն անձամբ քո գործն է եւ քո նվիրական պարտքը: Օտար ուժերին ապավինելն ու բոլոր հույսերն այլոց հետ կապելը նշանակում է լինել ոչ իրատես, ի վերջո` կործանվել: Դաս երկրորդ. ոչ ոք պարտավոր չէ քո փոխարեն հաստատել պետականություն: Իհարկե, երկու դեպքում էլ կարող են լինել դաշնակիցներ, սակայն այդ սխրագործությունները դու պարտավոր ես պատրաստ լինել կատարելու մեն-մենակ: Դաս երրորդ. պետական կառույցներ ձեւավորած ժողովրդի նկատմամբ կարելի է տանել առանձին հաղթանակներ, բայց անհնար է իրականացնել ցեղասպանություն£ Ահա թե ինչու Արեւելյան Հայաստանի համար մայիսի 28-ը նոր ծննդյան օր է: Դաս չորրորդ. հայ ժողովուրդն ի վիճակի է լուծել իր առջեւ դրված ամենաբարդ, երբեմն անհնար եւ երեւակայական թվացող խնդիրները: Հայ ժողովուրդն ուղղակի անպարտելի է, եթե աշխարհին ներկայանում է միասնական ճակատով: Եթե հայության բոլոր հատվածները, բոլոր խավերն ու քաղաքական ուժերը գործում են համաձայնության, փոխլրացման մթնոլորտում, եթե երկրի ներսում չկա հինգերորդ շարասյուն, մենք անպարտելի ենք: Դաս հինգերորդ. պետք է հավատալ հայ ժողովրդի ունակություններին, հավատալ նրա կռվելու, կառուցելու, մտածելու, արարելու մեծ հնարավորություններին: Այսօր քչերն են հիշում, թե ինչ հուսահատական տրամադրություն էր իշխում Ղարաքիլիսայում հերոսամարտից ընդամենը մի քանի օր առաջ: Գաղթականության թշվառ տեսարանները խեղճացրել ու բարոյալքել էին նույնիսկ զինվորներին, որոնք արդեն դիմում էին դասալքության: Իսկ հաղթանակից հետո ոմանք չէին հավատում իրենց աչքերին, չէին հավատում, որ իրենք հաղթել են: Այսօր էլ մեր շուրջ կան մարդիկ, ովքեր չեն հավատում, թե Հայաստանը կարող է ունենալ եվրոպական զարգացած երկրին վայել բարեկեցություն, օրինապահություն, ամենաբարձր չափանիշներին համապատասխանող կրթություն, գիտություն, առողջապահություն, սպորտ եւ այլն: Մայիսի 28-ը մեզ հուշում է, որ թերահավատությամբ հեռու չես գնա, զոհի, թերարժեքության բարդույթով, աշխարհից խռովածի, բողոքավորի սուգ ու շիվանով հեռու չես գնա, առանց պետական մտածելակերպի, քաղաքացիական պահանջկոտության ու պատրաստակամության, առանց քո երկրի հանդեպ մեծ հավատի հեռու չես գնա: Իսկ մենք պատրաստվում ենք շատ հեռու գնալ, որովհետեւ մեր թիկունքում ունենք մայիսի 28, որովհետեւ շատ հեռվից ենք գալիս: Կրկին շնորհավորում եմ այս մեծ տոնի կապակցությամբ: Մայիսյան հերոսամարտերի նահատակներն իրենց արյունով են շաղախել մեր երկրի հիմնաքարերը: Երկիր, որ կոչվեց Հայաստանի Հանրապետություն եւ մեզ տվեց անձնագիր` բառի ուղղակի եւ փոխաբերական իմաստով: Մաղթում եմ բոլորիս խաղաղություն, հաջողություն, որ մենք բարեբախտություն ունենանք այսուհետ դարեր շարունակ հպարտությամբ ու արժանապատվությամբ կրելու այդ անձնագիրը: Կեցցե' Հայաստանի Հանրապետությունը, եւ փա'ռք հայ ժողովրդին: a88